authors:
Kadi Parts
Ardi Truija Prnpm Emf

description: Soome võrkpalli meistrisarjas püsib jätkuvalt punktitoojate ladvikus Pielavesi Sampo liider Andrus Raadik. Laupäevases kohtumises Oulu Ettaga tõi ta 52-protsendise tabavuse juues 25 punkti.

title: Raadik jätkab võimsalt Soomes, Tammemaa Prantsusmaal

maintext:
Pallingu vastuvõtul näitas eestlane koguni 71-protsendilist täpsust. Etta sai koduväljakul lüüa 1:3 (-14, 21, -23, -23). Sampo oli eile vastase väljakul üle ka Team Lakkapää meeskonnast 3:1 (19, 12, -24, 24). Raadik oli jälle klass omaette – 24 punkti 46% (48-st 22) resultatiivsuse juures. Sampo tõusis edetabelis neljandaks, kirjutas volley.ee.
Kristiine Miileni mäng jäi trauma tõttu pooleli siis, kui ta oli toonud Rovaniemi WoVO kasuks kaheksa punkti. Tema naiskond kaotas LP Vampulale 0:3 (-15, -16, -25). Eelmises voorus kaotas WoVo naiskond LP Viestile samuti 0:3 (-21, -21,-18). Miilen tõi 14 punkti (+7).
Prantsusmaa kõrgliigas on suurepäraselt kohanenud suursarja debütant Timo Tammemaa. Keskmängijate pingereas on ta koos Ardo Kreegi ja Andri Aganitsaga juhtgrupis nii rünnakul kui blokis. Toulouse´i meeskond võitis nädalavahetusel võõrsil Poitiers´3:0 (24, 23, 23). Tammemaa tõi kaheksa (rünnakul 86%, 8-st 6) ja teisel pool võrku tegutsenud Aganits kuus punkti. Ardo Kreek oli kaotajate poolel, kui Pariisi Volley ei suutnud kodus jagu saada Chaumont´ist. Külalised võitsid 3:2 (-20, -30, 20, 21, 13). 11 punkti on kolmel meeskonnal – Montpellier-l´, Chaumont´l ja Toulousi´l.
Naiste tippsarjas ei tee tänavu jalavigastuse tõttu kaasa Polina Bratuhhina-Pitou, Terville´ i Florange, eelmise hooaja ja kogu sarja suuremaid punktitoojaid. Florange´i temporündaja Eliise Hollas tõi viimases mängus kolm punkti. Florange on tänase seisuga 12. ehk viimane, kuna pole teeninud viie vooruga punktigi. Tiitlikaitsja St Raphael on kaheksas, mängus Venelles´ga tõi Anna Kajalina 15 punkti. Natalja Bratuhhina jätkab karjääri Küprosel.


authors:
Siim Kaasik
Jean-Sebastien Evrard Afp

description: Prantsusmaa jalgpalli kõrgliigas tõusis Monaco tänu 3:0 võidule Lorient’ üle vähemalt praeguseks liigatabeli liidriks.

title: Taas vormi tõusnud Falcao aitas Monaco liigatabeli tippu

maintext:
Monaco sai 3:0 võidu tänu Radamel Falcao, Thomas Lemari ja Gabriel Boschilia väravatele. Liigatabelis on neil nüüd 13 mänguvooru järel 29 punkti. Sama palju punkte on ka mängu vähem pidanud Nice’il, kes mängib pühapäeval Saint-Etienne’iga.
Vahepeal Inglismaal õnne otsinud Falcao on Monacos taas väga heasse vormi tõusnud. Kolumbia koondislane on tänavu koduklubi eest löönud 11 mängus üheksa väravat. Neist kaks on sündinud Meistrite liigas.

fasttext_language: et


description: Pärnus ITF 10 000 dollari suuruse auhinnafondiga Paf Openi tenniseturniiri kolmas võistluspäev oli eestlastele edukas. Kenneth Raisma ja Vladimir Ivanov jõudsid üksikmängus veerandfinaali ja paarismängus poolfinaali.

title: Raisma ja Ivanov jätkavad Pärnus Paf Openil võidukalt

maintext:
Päev algas Ivanovi ja Matvei Homentovskiy maratonkohtumisega. Ligi kolm tundi kestnud mängus õnnestus Ivanovil kaotusseisust välja rabeleda ja võita 3:6, 7:6(1), 6:4.
Ivanovi veerandfinaali vastaseks on teise paigutusega Jevgeni Tjurnejev. 19-aastane venelane on Ivanovile ammune tuttav. Eestlastel on meeles möödunud aasta Tallinna Paf Open veerandfinaal, kus dramaatilises mängus võitis Tjurnejev 3:6, 6:3, 7:6(3). Kahe aasta jooksul on nad kohtunud koguni viiel korral ja vaheldumisi võitnud. Ka viimase kohtumise augustis Moskvas Future finaalis võitis Vene tennisist 7:5, 6:4.
Teises kohtumises oli Kenneth Raisma vastaseks usbekk Temur Ismailov. Tund ja 18 minutit kestnud mäng lõppes 6:2, 6:4 eestlase kasuks. Raisma mängis veenvalt, lasi vastase kuuel korral murdepallini (neist kaks mängu viimases geimis), kuid ei andnud ühtegi servigeimi käest.
Raisma järgmiseks vastaseks on juba tuttav Vitali Kozjukov, kes pääses veerandfinaali 6:2, 4:3 (ret) võiduga esimese paigutusega valgevenelase Dzmitri Žõrmonti üle. 22-aastase venelasega kohtus Raisma nii Tartu kui Tallinna Paf Openi esimeses ringis ja võitis mõlemal korral.
Õhtupoole alustati turniiril paarismängudega. Daniil Glinka ja Karl Kiur Saar olid vastamisi esimese paigutusega paariga Markus Eriksson - Milos Sekulic. Kogenud rootslased meie poistele võidulootusi ei andnud ja asusid mõlema seti alguses 3:0 juhtima. Kuigi Glinka ja Saar suutsid mõlemas setis servigeimi vastu murda, siis rohkemaks võimu polnud. Eriksson ja Sekulic võitsid 6:3, 6:3.
Põneva tennisepäeva lõpetas Vladimir Ivanovi ja Kenneth Raisma kohtumine Venemaa paariga Timur Kiuamov - Pavel Kotov. Ivanov ja Raisma tegid hea esituse ja võitsid 6:4, 6:3. Esimeses setis tegid esimese servimurde venelased ja asusid 4:3 juhtima, aga eestlased vastasid kahe murdega. Teises setis õnnestus vastaste serv murda kaheksandas geimis.


description: Uuel hooajal ei näe Nõmme Kalju ridades jalgpalli mängimas Hidetoshi Wakuid, Damiano Quintierit ning Jorge Rodriguesit.

title: Kalju otsustas kolme leegionäriga lepingut mitte pikendada

maintext:
Kui 26-aastane Quintieri lendab tagasi kodumaale ja 33-aastane Wakui proovib oma karjääri jätkata mõnes teises klubis, siis 34-aastane Rodrigues jätkab tööd suure tõenäosusega Nõmme Kalju jalgpalliklubi kontori poolel.
Rodrigues liitus klubiga 2011. aasta suvel ning lõi 115 liigamängus neli väravat. 2012. aastal tuli ta Nõmme Kaljuga Eesti meistriks ning 2015. võitis Eesti karikavõistlused.
Nõmme Kalju - Sillamäe Kalev. Fotol Jorge Rodrigues (vasakul) ja Jaroslav Kvassov. / Mihkel Maripuu
Quintieri liitus Kaljuga 2012. aasta alguses ning tegi Kalju eest kaasa kõik hooajad peale 2015. aasta hooaja. Ta lõi 92 liigamänguga 17 väravat. Tema meeldejäävaim individuaalne saavutus Kaljus oli 2013/14 Meistrite liiga hooaeg, kui ta lõi nelja mänguga kolm väravat, aidates alistada ajaloolises matšis HJK Helsinki ning tegi silmapaistva esituse Viktoria Plzeni vastu. Kaljuga tuli ta 2012. aastal Eesti meistriks.
Nõmme Kalju - Tallinna Levadia. Damiano Quintieri. / Sander Ilvest
Wakui liitus Kaljuga 2011. aasta alguses ning tegi klubi eest kaasa 175 liigamängus ning lõi 67 väravat. Tema säravaimad saavutused Kaljus olid 2012. aasta meistritiitel ning 2015. aasta karikavõistluste võit.


authors:
Siim Kaasik
Matt Dunham Ap

description: Rio olümpiamänge jääb kahtlemata meenutama ujulas roheliseks muutunud vesi. Rahvusvahelise Ujumisliidu (FINA) president Julio Cesar Maglione kinnitas, et 2020. aasta Tokyo mängudel tehakse veesporti tavapärase värvusega basseinides.

title: FINA president lubas, et Tokyo olümpial ujutakse sinises vees

maintext:
Rio olümpiamängudel hämmastas paljusid sportlasi roheliseks värvunud vesi. Mitmed vettehüppajad kurtsid ka, et vesi haises vastikult. FINA president Maglione kinnitas, et Tokyos selliseid möödalaskmisi ei tehta. «Külastasin kohta, kuhu Tokyos ujula ehitatakse ning seal on olemas suurepärased tingimused, Rios oli olukord teistsugune. Tokyos meil selliseid probleeme ei teki,» ütles Maglione Reutersi vahendusel.
Tokyo ujula tuleb olemasoleva Tatsumi ujumiskeskuse kõrvale ning sinna tuleb istekohti kuni 20 000 pealtvaatajale.


authors:
Siim Kaasik
Adam Davy Pa Wire Pa Images

description: Maailma esireket Andy Murray võitis Londonis toimuval tennise aastalõputurniiril Stanislas Wawrinkat 6:4, 6:2 ning pääses alagrupi võitjana poolfinaali.

title: 22. järjestikuse võidu teeninud Murray jõudis poolfinaali

maintext:
Murray, kes vajas edasipääsuks vaid ühte setivõitu, on nüüd järjest võitnud 22 tennisematši. Murray vastane poolfinaalis on Milos Raonic. «Ta on siin väga hästi mänginud. Siin on väga kiired tingimused ning mäng tuleb raske. Tal on väga võimas serv,» iseloomustas Murray oma vastast, keda ta on viimasest kaheksast mängust kaheksal korral võitnud.
Teises poolfinaalis mängivad maailma teine number Novak Djokovic ning viies reket Kei Nishikori. Kui finaali pääsevad nii Djokovic kui Murray, otsustaks mängu tulemus ka selle, kes on maailma edetabeli esireket.


description: Korvpaplli Eesti meistriliiga tänases ainsas mängus alistas TTÜ 94:72 Rakvere Tarva.

title: TTÜ alistas muljetavaldava kindlusega Rakvere Tarva

maintext: Seejuures oli Tarvas esimese 15 minuti järel peal 38:23, ent siis püüdis TTÜ nad kinni ja läks oma teed. TTÜ-le tõi Kiur Akenpärg 23 punkti, Toomas Raadik lisas 18 ja Joonas Järveläinen 16 punkti. Ilma Oliver Metsalu ja Mario Paisteta mänginud Tarva parimana viskas Justin Baker 20 punkti ja võttis 14 lauapalli, Timo Eichfuss lisas 17 punkti.


description: Pärast üle kahe kuu kestnud Uus-Meremaa laagrit veidikeseks ajaks ka kodumaale naasnud freestyle-suusataja Kelly Sildaru harjutab Eestis olles praegu igapäevaselt sisetingimustes ning teeb seda Spot of Tallinnas.

title: Postimehe video: kuidas Kelly Sildaru Eestis treenib ja millised on edasised plaanid?


description: Rio de Janeiro olümpial viienda koha saavutanud kreeka-rooma maadleja Heiki Nabi võistles septembris ja oktoobris Saksamaa Bundesligas, esindades Köllerbachi klubi. Nabi jäi Bundesligas alistamatus, võites kokku kõik seitse matši.

title: Nabi jäi Bundesligas alistamatuks

maintext:
Kuna aga Köllerbach Bundesligas kokkuvõttes tabeli esimesse poolde ei kuulu, siis suure tõenäosusega uue aasta alguses toimuvasse play-offi ei pääseta.
Teine kreeka-rooma maadleja Ardo Arusaar (-98 kg) alustas võistlemisi Bundesligas Ispringeni ridades, tehes seda samuti avakohtumises võidukalt. Ispringen paikneb Bundesligas praegu teisel kohal, mistõttu on lootus, et just Ardo Arusaare klubi jõuab play-offi ehk nelja parema hulka.


description: Korvpalli Balti liigas peeti Eesti klubide osalusel kaks kohtumist. Kui Rakvere Tarvas pidi võõrsil tunnistama Pasvalyse Pieno zvaigzdesi 54:81 paremust, siis Rapla suutis Riias võita lisaajal Baronisti 86:80.

title: Rapla võitis lisaajal Riia Baronsit

maintext:
Rapla meeskond oli Riias enamuse osa ajast eduseisus, ent vahe ei paisunud kuigi suureks. Poolaeg võideti 39:34. Ka viimasel veerandil oli Rapla soliidses juhtrollis. 42 sekundit enne lõppu tabas Thomas van der Mars kahest vabaviskest ühe, tuues tabloole Rapla edu 72:67. Enam kui pool minutit enne lõppu tabas Deniss Krestinin lähiviske (72:69), seejärel viskas mõlemad vabavisked mööda Domen Bratož ning kümme sekundit enne lõppu tabas Baronsi kasuks kaugelt Kristaps Mediss (72:72). Sekund enne lõppu ei tabanud kaugelt Rasham Suarez.
Lisaajal oli Rapla kindlam, peaasjalikult Indrek Kajupanga ja Suarezi ponnistustest võideti viis lisaminutit 14:8.
Pasvalyse Pienio zvaigzdes võitis kodus Rakvere Tarvast 81:54 (49:23). Sügavamele löödi nuga juba teisel veerandil, mille leedulased võitsid 24:8. Suurim vahe oli 33 punkti. Teise poolaja eraldi kaotas Rakvere võistkond vaid ühe silmaga.


description: Laskesuusatamise hooaeg saab avalöögi juba 27. novembril Östersundis, kus toimub maailmakarika hooaja avaetapp. Sel hooajal aga näeb Eesti koondist rajal täiesti uute riietega, sest koondise uueks riidepartneriks on käesolevast hooajast Soome spordiriiete bränd noname.

title: Galerii: Eesti laskesuusakoondis võistleb sel hooajal uutes vormides

maintext:
Eesti Laskesuusatamise Föderatsiooni peasekretär Kristjan Oja sõnul alustati uue riidepartneri otsinguid juba kevadel, mil lõppes koostöö eelmisega. «Meile oli oluline, et leiaksime endale uue hea partneri, kellega koos käesolevat hooaega alustada. Loomulikult on esikohal riietuse kvaliteet, kuid partneri leidmise juures oli meie jaoks ka oluline, et nii meil kui meie partneril oleksid ühised eesmärgid ja et koostöö sujuks ladusalt. Noname puhul mängiski suurt rolli see, et saavutasime kiiresti ühise keele ning samuti on nad väga head ja paindlikud partnerid meie koondisele,» sõnas Oja.
Noname tegevdirektor Peter Ivars kinnitab, et ka nende poolt oli koostöö sõlmimisel üheks olulisemaks punktiks ühiste eesmärkide olemasolu. «Meie jaoks oli oluline, et leiaksime partneri, kes jagab meiega ühiseid eesmärke ja väärtusi, vaid nii on võimalik midagi saavutada,» sõnas Ivars.
«Oleme aastate jooksul teinud koostööd mitmete rahvusmeeskondade ja rahvusvaheliste brändidega ning nüüd mõtlesime, et turunduslikust aspektist oleks väga hea ühendada jõud just Eesti laskesuusatamise koondisega. Olles Soome firma, on Eesti asukoht meile väga soodne ja nägime koostöös head võimalust. Samuti oli koostöö sõlmimisel oluline see, et läbirääkimised sujusid hästi ning leidsime koos mitmeid häid mõtteid, mida ühiste eesmärkide täitmise nimel rakendada,» rääkis Ivars.
Disaini loomisel lähtus noname minimalistlikust printsiibist. «Soovisime eelkõige, et riided näeksid ilusad välja ja oleksid stiilipuhtad. Eesti lipu elemendid aga rõhutavad rahvuslikkust ja sobivad hästi kokku Estonian Biathlon Team logoga,» sõnas Ivars.


description: Sarnaselt esimesele Brasiilia GP vabatreeningule oli teisel treeningul parim Mercedese piloot Lewis Hamilton.

title: Hamilton oli parim ka teisel vabatreeningul

maintext:
Hamilton valmistub tiitlit loovutama
Viimase kahe aasta vormel-1 maailmameister Lewis Hamilton tunnistab, et loovutada tiitel meeskonnakaaslasele Nico Rosbergile on raske. Siiski tundub, et britt on oma saatusega juba leppinud. Mercedese pilootide omavaheline terav tiitliheitlus võib lõppeda juba sel nädalavahetusel Brasiilias, kuid püsib ka võimalus, et meister selgub hooaja viimasel võidusõidul Abu Dhabis. Paljud eksperdid küsivad, kas Rosberg tegelikult ka tiitlit väärib.


authors:
Siim Kaasik
Glyn Kirk Afp

description: Inglismaa kõrgliiga kuu parimaks mängijaks valiti Chelsea jalgpallur Eden Hazard. Parima treeneri tiitli pälvis Chelsea juhendaja Antonio Conte.

title: Selgusid Inglismaa kõrgliiga oktoobrikuu parimad

maintext:
Chelsea mängis oktoobris Premier League’is neli mängu ning saavutas maksimaalsed 12 punkti. Hazard lõi nendes mängudes kolm väravat ning andis ka väravasöödu. Liigatabelis on Chelsea pärast 11. mänguvooru teine, jäädes Liverpoolist maha punktiga. Nende hooaeg kõrgliigas jätkub 20. novembril, kui mängitakse Middlesbrough'ga.
Your October @BarclaysFooty Manager of the Month is... Antonio Conte!
Congratulations to the @ChelseaFC boss pic.twitter.com/F9hAvSJ6VY


description: Naiste võrkpalli Balti liigas oli edukas päev Eesti võistkondadele, kui kõik kolm väljakul käinud naiskonda olid võidukad. Seejuures saavutas Famila/Võru Võrkpalliklubi nelja kaotuse kõrvale juba teise järjestikuse võidu.

title: Kõik kolm väljakul käinud Eesti naiskonda olid võidukad

maintext:
Kuue vooru järel kaotuseta jätkav tiitlikaitsja Kohila Võrkpalliklubi/E-Service Läti võistkonnalt SK Babitelt erilist vastupanu ei kohanud, saavutades võõrsil küllaltki kindla 3:0 (17, 19, 16) paremuse. Rünnakul sisuliselt pidurdamatu olnud Kertu Laak kogus kasuteguri +13 juures üleplatsimängijana 19 punkti. Anastasiia Gorina lisas võitu 10 ning Eliisa Peit ja Tatjana Karpušina võrdselt 9 punkti. Harvanähtavalt suur oli võistkondade erinevus rünnakul, milles kohilannad jäid peale numbritega 61%-26%, vahendas volley.ee.
Eile võiduarve avanud Famila/Võru Võrkpalliklubi suutis ka täna edukas olla, kui kodupubliku abiga sunniti alistuma lätlannade VK miLATss. Hanna-Liisa Ilves kogus 3:2 (21, -17, 16, -18, 11) võidumängus resultatiivseimana 23 punkti. Annabel Huik assisteeris 19 ning Haide Haring ja Heleene Hollas võrdselt 9 punktiga. Kuigi rünnakul jäid võõrustajad lätlannadele alla (29%-32%), siis pallingu vastuvõtul oldi mõnevõrra kindlamad (39%-36%). Blokipunkte kogunes Võru esinduse arvele kaheksa ja miLATssile kümme, pallinguässasid serveerisid mõlemad naiskonnad 16.
Sarnaselt Kohilale võidulainel püsiv Tartu Ülikool/Eeden mängis kodusaalis 3:1 (-19, 15, 18, 21) resultaadiga üle 2015. aasta finalisti Achema, millega püstitati omamoodi rekord. Nimelt ületas neljanda järjestikuse võidu noppinud Tartu naiskond eelmise hooaja punktisaagi (14), kuigi mängitud on alles kuus vooru. Tänasesse võitu panustas enim punkte Ingris Suvi, kelle arvele märgiti 18 silma. Kaheksa pallinguässa löönud Renate Pikk lisas omadele 14, oktoobrikuu parim mängija Kertti Külm 13 ja Mari Arak 12 punkti. Emajõelinna esinduse võidu võrmeks kujunes edukas tegutsemine blokis, kus koguti kümme punkti vastase kahe vastu.
Kuue vooru järel ainsana kaotuseta jätkav Kohila naiskond püsib 17 punktiga esikohal ja Tartu Ülikool/Eeden 16 punktiga teisel kohal. TTÜ/Tradehouse'il on kirjas kaheksa, Famila/Võru Võrkpalliklubil kuus ja Tallinna Ülikoolil neli punkti. TTÜ-l ja TLÜ-l on seni peetud viis mängu.
Naiste Balti liigas jagatakse taaskord punkte juba tuleval laupäeval.


description: Volkswagen teatas, et järgmisel hooajal nende meeskond ralli MM-sarjas ei osale. See tähendab, et Sebastien Ogier, Andreas Mikkelsen ja Jari-Matti Latvala peavad järgmiseks aastaks endale uue auto leidma. Latvala mänedžer Timo Jouhki sõnul muutus olukord väga keeruliseks, kuid igal juhul nõutakse Volkswagenilt palka ka järgmise hooaja eest.

title: Latvala nõuab Volkswagenilt palka ka järgmise hooaja eest

maintext:
«See teade ei saanud enam halvemal ajal tulla, kuna pea kõik meeskonnad on järgmiseks hooajaks juba komplekteeritud,» ütles ta ajalehel Iltalehti. «Kolm sarja parimat meest on praegu töötud.» Jouhki sõnul peetakse läbirääkimisi kõigi meeskondadega ja püütakse järgmiseks aastaks mingi lahendus leida.
Kui Latvala peakski järgmiseks hooajaks töötuks jääma, siis sissetuleku pärast ta muretsema ei pea, kuna mehel on Volkswageniga kehtiv leping. Kui Jouholt uuriti, kas Volkswagen soomlasele ikka palka maksab, siis kõlas vastuseks: «See peaks selge olema, kuna meil on nendega kehtiv leping.»
Kindlasti soovib Latvalat oma meeskonnas näha Toyota meeskond ja selle juht Tommi Mäkinen. «Praegu on raske öelda, kui reaalne see on. Tommi on paljude rallimeestega pikki läbirääkimisi pidanud.»
Mänedžeri sõnul on Latvala Volkswageni käitumises äärmiselt pettunud. «Ta tahab võidu sõita, see on selgemast selgem. Ometi ei saa ta seda teha, kuigi tal on kehtiv leping. Kui Volkswagen jätkata ei soovi, siis peame leidma võimaluse lepingu lõpetamiseks. Kindlasti ei taha me järgi anda lubatud palga koha pealt.»


description: Sel nädalavahetusel sõidetaval Brasiilia vormel-1 sarja GP-l käis koos sõitjatega pressikonverentsile ka Rahvusvahelise Autospordiliidu (FIA) võidusõidudirektor Charlie Whiting.

title: Brasiilia F1 etapi pressikonverentsil astus üles ootamatu külaline

maintext:
Nimelt taheti enne järgmise etapi algust ära klaarida tüli ja segadus, mis toimus möödunud GP-l Mehhikos. Seal läksid omavahel rajal raksu Max Verstappen ja Sebastian Vettel, kellest esimene sõitis oma kolmanda koha kaitsmiseks rajalt välja ega teeninud koheselt karistust. Teda rünnanud Vettel oli püha viha täis ja saatis raadioside teel Whitingu pikalt järgneva kommentaariga: «Tead, Charlie, siin on sulle sõnum – käi p*rse! Tõesõna, käi p*rse!»
Kuigi Vettel vabandas pärast sõitu Whitingu ees, palus andestust meedia vahendusel ning saatis FIA võidusõidudirektorile ka kirja, siis enne Brasiilia etappi astusid mehed koos ajakirjanike ette, et kõike juhtunut täpsemalt selgitada. «FIA võidusõidudirektor Charlie Whiting osaleb neljapäevasel pressikonverentsil koos sinna kutsutud sõitjatega, et rääkida 2016. aasta Mehhiko etapist. Ta on sealjuures pressikonverentsil viibimas vaid selleks, et rääkida ainult sellest teemast,» seisis FIA teadaandes.
Lisaks Vettelile ja Whitingule olid neljapäevasel pressikonverentsil osalemas veel tiitli pärast heitlevad Lewis Hamilton ja Nico Rosberg, samuti ka Felipe Massa ja Daniel Ricciardo.


authors:
Kadi Parts
Foto
Tairo Lutter Scanpix

description: Maailma parimad murdmaasuusatajad võistlevad taas Eestis 18.-19. veebruaril 2017. Lisaks vabatehnikasprintidele on kavas Eesti suusapubliku lemmikud - eraldistardiga klassikasõidud, millele on üle mitme aasta taas võimalik kaasa elada kuulsal Tehvandi tõusul.Teleri vahendusel saab Eesti suusapublik murdmaasuusatamise MK sarjale kaasa elada Postimehe, Kanal 2 ja Kanal 12 vahendusel.

title: Hea uudis: maailma tippudega Otepää MK-etappi näeb sel aastal Postimehe ja Kanal 2 vahendusel

maintext:
Otepää MK peakorraldaja Jaak Mae sõnul on sel korral Lõuna-Eestisse oodata arvukalt suusatippe. «Otepää MK-d mõjutavad positiivselt suusaalade MM-võistlused Lahtis, mis algavad vähem kui nädal pärast meie võistlust. See tähendab, et Otepää MK on mitmete koondiste jaoks viimane võimalus vormi testida ja lihvida ning valida Lahti MM-i eel riiki esindavaid sportlasi. See tagab ka parimate osalemise,» selgitas Mae. Tema hinnangul näeme veebruaris meie talvepealinnas tipptasemel mõõduvõtte, sest vormikõvera tipp on paljudel ajastatud just veebruari lõppu ning heitlus saab olema tuline.
Mitmed rahvuskoondised kasutavad Otepää MK-d ka nii öelda viimase peatusena enne Soome suundumist. Kuna olud on väga sarnased, siis on Otepääl mugav teha viimaseid ettevalmistusi. Sellealastest soovidest on näiteks juba teada andnud USA, Rootsi, Austraalia ja Poola tiimid.
Teleri vahendusel saab Eesti suusapublik murdmaasuusatamise MK sarjale kaasa elada Kanal 2 ja Kanal 12 vahendusel. Kanal 12 kannab eeloleval hooajal üle 10 sõitu MK etappidelt ja neist esimesena jõuab televaatajateni 26.–27. novembril Rukal peetav hooaja avaetapp. Ülekanded jätkuvad jaanuari alguses Tour de Skiga ja hooaja kõrgpunktiks on kindlasti Kanal 2 eetris olev kodune Otepää MK-etapp, kus otsepildi vahendusel saab jälgida kõiki võistlusdistantse.
«Suusatamine on eestlastele olnud läbi aegade südamelähedane spordiala ja Baltikumi suurim meediakontsern Eesti Meedia annab oma panuse, et eesti suusatamine teleekraanilt päriselt ära ei kaoks,» selgitas Eesti Meedia peaprodutsent ja sporditoimetuse juht Marko Kaljuveer. «Muidugi ootame hooajalt häid tulemusi ja samas on Otepää MK etapp ka väga hea reklaam Eestile.»
Maailma karikaetapp murdmaasuusatamises on Otepääl toimunud seni 13 korral. Tegemist on Eesti suurima talvise tippspordisündmusega, mis jõuab rahvusvahelise telepildi abil kümnete miljonite vaatajateni üle maailma.


description: USA korvpalliliiga NBA möödunud öö mängude parimaks hetkeks valiti Charlotte Hornetsi mängumehe Kemba Walkeri meisterlik rünnak.

title: NBA TOP: Kemba Walker näitas individuaalset meisterlikkust


description: Maailma Antidopingu Agentuur (WADA) peatas Kataris Dohas asuva antidopingulaboratooriumi töö, sest see ei vasta rahvusvahelistele standarditele.

title: WADA peatas Katari dopingulabori töö


description: Meeste tennise aastalõputurniiril kohtusid täna maailma kuues reket Gael Monfils ning üheksas mees Dominic Thiem.

title: Aastalõputurniir: Thiem alistas Monfilsi


description: Volkswageni rallimeeskonna taandumisel töötuks jäävad Sebastien Ogier, Jari-Matti Latvala ja Andreas Mikkelsen otsivad hoogsalt uut autot, millega järgmisel hooajal võidu kihutada.

title: Latvala püsib endiselt M-Spordi radaril

maintext:
Kõige selgem on olukord Ogieri ja Latvala puhul. Maailmameister liitub suure tõenäosusega kas M-Spordi või Citroeniga. Pigem arvatakse, et M-Sport on tema suhtes paremal positsioonil. «Sebastien ja mina peame läbirääkimisi. Kahjuks ei saa ma rohkem midagi öelda. Ta ei ole veel meie autoga sõitnud ja peame paaris asjas kokkuleppele jõudma,» rääkis M-Spordi juht Malcolm Wilson. Samal ajal pole alla andnud ka Citroen.
Lisaks püsib M-Spordi radaril Latvala. «Me pole veel otsusele jõudnud. Päris kindlasti ei liitu ta Hyundai või Citroeniga. Seega jäävad sõelale M-Sport ja Toyota, peame mõlemaga läbirääkimisi,» kinnitas Latavala mänedžer Timo Jouhki. Palju on räägitud, et soomlane sobiks eriti hästi Toyotasse, kuna selle tiimi juht on Tommi Mäkinen. «Mõistan, et inimesed seostavad meid nendega, kuna olin ka Tommi mänedžer. Lisaks asub meeskonna baas Soomes ja Jari-Matti on soomlane. Ma võin kinnitada, et midagi pole veel selge, kuid jõuame tehingule pidevalt lähemale.»
Kui M-Sport peaks lepinguni jõudma nii Ogieri kui Latvalaga, siis muutub segasemaks omakorda Ott Tänaku tulevik, kuna enne Volkswageni taandumist oli üsna kindel, et just eestlasest saab üks M-Spordi sõitja.
Citroeni juht Yves Matton ei soovi palgata ei Latvalat ega Mikkelseni. «Nad pole prantslased ega maailmameistrid,» tsiteerib teda autosport.com.
Mikkelseni kohal on veidi rohkem segadust ja pole selge, kellega läbirääkimised käivad. «Miski pole veel selge, kuid peame mitme meeskonnaga läbirääkimisi ja olen kindel, et Andreas jätkab tipptiimis,» ütles Mikkelseni mänedžer Erik Veiby.


description: Oma kehakaalu Eesti parimat profipoksijat Mirkko Moisarit saab täna õhtul näha võistlemas Riias Studio 69's toimuval profipoksigaalal  Tough Fight.

title: Moisar kohtub poksiringis karmi venelasega

maintext:
Kaheksa raundi pikkune matš toimub profipoksi reeglite järgi kehakaalus kuni 69,5 kg ning Moisari vastane tuleb Venemaalt.
Mirkko Moisar on seni profina võitnud 5 matši ning kaotanud 3. Tema viimane kaotus Maltal tekitas palju kõhklusi toonaste kohtunike asjatundlikkuses, kuid vaatamata esitatud protestile jäi tulemus siiski kohalike otsustada ja otsust ei muudetud.
Moisari tänaõhtuseks vastaseks on Venemaalt pärit Sergei «Hooligan» Šigašjev, kes on seni pidanud 4 matši ning saavutanud ühtlasi ka 4 võitu. Šigašjev on Moisarist 2 aastat vanem ehk 28-aastane, kasvult sama pikk 174 cm ning vasakukäeline, mis muudab asja Moisari jaoks kindlasti väljakutsuvamaks.
Moisari tänasele matšile on võimalik kaasa elada Venemaa telekanali MATCH-TV ja Läti telekanali Best4SportTV vahendusel.


description: Jalgpalliklubis Celtic mängivat 13-aastast Karamoko Dembelet peetakse tulevaseks superstaariks. Eile tegi ta oma debüüdi Šotimaa kuni 16-aastaste koondises.

title: Video: 13-aastane jalgpallur teeb endast tunduvalt vanemate seas suuri tegusid

maintext:
Dembele on pälvinud nii Inglismaa kõrgliiga kui ka teiste Euroopa suurklubide tähelepanu. Eelmisel kuul tegi noor mängumees debüüdi ka Celticu kuni 20-aastaste võistkonnas. Eile Edinburghis rahvuskoondist esindanud Dembele näitas publikule vägagi tehnilisi sooritusi ning aitas meeskonnal Walesiga 2:2 viigistada. Tulevikus tuleb Dembelel valida, kas ta hakkab esindama Šotimaad, Elevandiluurannikut või Inglismaad.
Inglismaa eest võib ta mängida, kuna ta sündis Londonis. Tema vanemad on pärit aga Elevandiluurannikult, mistõttu võiks ta kanda ka kuulsat oranži särki. Õiguse esindada Šotimaad teenis noormees aga seetõttu, et on käinud seal rohkem kui viis aastat koolis.
«Ta oli suurepärane. Dembele mängis enesekindlalt. Tundsime, et on õige aeg noor poiss väljakule usaldada. Meil on väga hea koosseis ning ta õpib vanematelt poistelt palju. Tähtis on hoida ta õiges keskkonnas ning hoida tema suhtumist, et temast kasvaks professionaalne jalgpallur,» sõnas noortekoondise peatreener Brian McLaughlin.
Dembele tipphetked Walesi vastu:
Dembele tipphetked Celticu särgis:


description: Eelmisel hooajal suurüllatusena Inglismaa meistriks kroonitud Leicester City jalgpalliklubil on raskusi samal tasemel jätkamisega, sest tänases 11. liigavoorus saadi sel hooajal juba kaotus. Ühtlasi lõppes 1:2 allajäämisega West Bromwich Albionile Leicesteri 20-mänguline kaotuseta kodumängude seeria.

title: Pidu sai otsa: Inglismaa üllatusmeistri vägev kaotuseta seeria katkes

maintext:
Viimati pidi Leicester koduses liigamängus end lööduks tunnistama eelmise aasta 26. septembril, kui Arsenal võitis neid King Power Stadiumil 5:2. Pärast seda võideti koduplatsil 13 ja viigistati seitse liigamängu.
Täna asus West Brom 52. minutil James Morrisoni väravast juhtima ja ehkki Islam Slimani viigistas vaid kolm minutit hiljem, lõi Matt Phillips 72. minutil pärast Leicesteri kaitsjate ränka eksimust 2:1 võiduvärava.
West Brom tõusis võiduga liigatabelis 11. kohale, olles kogunud 13 punkti. Leicesteril on 11 mängu järel kirjas kolm võitu ja kolm viiki ning juba viis kaotust, liigatabelis on nad 12 punktiga 14. positsioonil.


authors:
Ats Kuldkepp
Lluis Gene Afp

description: Hispaania jalgpalli kõrgliigas loovutas punkte tiitlikaitsja Barcelona, kes mängis ilma Lionel Messi ja Luis Suarezita kodus 0:0 viiki Malagaga. Suarez jäi kohtumisest eemale mängukeelu tõttu ja Messi haigestus ootamatult täna hommikul.

title: Messi ja Suarezita mänginud Barcelona ei suutnud kodustaadionil väravat lüüa


description: Autoralli MM-sarjas valitseb suuremat sorti segadus, kuna täna selgus, et Volkswageni tiim pärast tänavust aastat enam sarjas kaasa ei löö. See tähendab, et uut töökohta hakkavad otsima tõelised tippsõitjad: Sebastien Ogier, Jari-Matti Latvala ja Andreas Mikkelsen.

title: Volkswagen hoidis oma rallimehi teadmatuses

maintext:
Ajaleht VG uuris Mikkelsenilt, mis tema asjade sellisest käigust arvab. «Ma ei tea sellest midagi. Loodan, et kõik on korras, kuid ka mina olen internetist neid uudiseid lugenud,» rääkis Mikkelsen. Ajakirjanik uuris seepeale, kas ta tõesti ei ole Volkswageni otsusest midagi kuulnud? «Ei,» kõlas vastuseks.
Päeva jooksul sai ka Mikkelsen asja kohta rohkem infot ja kirjutas sotsiaalmeedias: «Olete teinud suurepärast tööd. Mul on väga kahju, et see tänavuse hooaja järel lõppeb. Tänu teie usule suutsime saavutada väga häid tulemusi. Võtame nüüd Austraalia rallil viimast ning tähistame põnevust täis nelja aastat.»
27-aastane norralane on karjääri jooksul osalenud 76 rallil ja tõusnud 16 korda poodiumile, ralli võite on tal kirjas kaks. Hetkel hoiab Mikkelsen MM-sarja kokkuvõttes kolmandat kohta.


description: Autoralli MM-sarja lõpuni on jäänud veel vaid üks etapp ning sarja kodulehel on asutud valima lõppeva hooaja parimat sõitjat. Loomulikult saab hääletada ka Eesti ralliässa Ott Tänaku poolt.

title: Võimalus toetada Ott Tänakut: WRC sarjas valitakse kodulehe abil hooaja parimat sõitjat

maintext:
Tänak pandi ootele, M-Spordi boss peab Ogieriga läbirääkimisi
M-Spordi rallimeeskonna boss Malcolm Wilson tunnistas intervjuus Autospordile, et ta on valmis tegema kõike, et saada neljakordne maailmameister Sebastien Ogier järgmiseks aastaks enda tiimi.
Tänak nüüd juba poolel teel Märtini saavutuseni
Eelmisel nädalal toimunud Walesi rallil näitas Ott Tänak suurepärast kiirust, kui ta noppis esikoha koguni 12 kiiruskatsel. Kogu karjääri jooksul on eestlane nüüd WRC-sarjas võitnud 50 kiiruskatset.
Tänak võib hakata rallimaailma valitsejaga ühes tiimis sõitma
Mitmed mainekad väljaanded teatasid täna kindlas kõneviisis, et Volkswageni meeskond taandub käimasoleva hooaja järel WRC-sarjast. See tähendab, et tööta jääb ka neljakordne maailmameister Sebastien Ogier. Mõnede spekulatsioonide kohaselt võib Ogier liituda M-Spordi tiimiga, M-Spordiga on teatavasti seostatud ka Ott Tänakut.
Tänakult elu sõit, aga hing ihkab veel kõrgemale
Elu sõit – nii lihtsa väljendiga võib iseloomustada Ott Tänaku ja Raigo Mõldri nädalavahetust Walesi mudastel ralliteedel. Pärast 330 km läbimist jäid eestlaste ette vaid neljakordsed maailmameistrid Sebastien Ogier ja Julien Ingrassia ning sedagi ülinapilt, kõigest 10,2-sekundilise eduga.
Galerii: Ott Tänak ja Raigo Mõlder kerkisid Walesis poodiumile
Täna lõppenud autoralli MM-sarja Walesi etapil sai Eesti rallipaar Ott Tänak - Raigo Mõlder teise koha, esikoht, mille võitis Sebastien Ogier, jäi 10,2 sekundi kaugusele. Tänaku meeskond DMACK postitas etapi järel oma Twitteri kontole ka meeleoluka pildi, kus Tänak ja Mõlder oma head tulemust poodiumil tähistavad.
M-Spordi boss: Tänak tegi hooaja ühe muljetavaldavama esituse
Ott Tänak tegi Walesi rallil suurepärase esituse – eestlane võitis MM-sarja tänavuse hooaja rekordit tähistavad 12 kiiruskatset ja saavutas kokkuvõttes 2. koha. Loomulikult avaldas see muljet ka M-Spordi bossile Malcolm Wilsonile.


description: Eesti Jäähoki meistriliigas peetakse laupäeval tänavuse hooaja esimene Tallinna hokiderbi HC Tallinna ja HC Vikingi vahel. Kohtumine algab Škoda jäähallis kell 17.10.

title: Jäähoki meistrivõistlustel peetakse laupäeval hooaja esimene Tallinna derbi

maintext:
Pühapäeval kell 15.00 kohtuvad Narva jäähallis tiitlikaitsja Narva PSK ja Noortekoondis.
Jäähoki Eesti meistriliigat juhib kahe vooru järel täisedu ehk kuue punktiga HC Tallinn. Kolm punkti on kogunud nii HC Viking kui Narva PSK. Noortekoondisel on seni kirjas kaks kaotust.


description: Jäähoki Balti karikaturniiril Läti klubide koondisele kaotanud, ent väga põhimõttelises heitluses 3:2 Leedu alistanud Eesti jäähokikoondis liigub peatreener Jussi Tupamäki hinnangul iga mänguga väikese sammukese paremuse poole. Meeskonna liidri Robert Rooba arvates võib täiesti uuele tasemele jõuda aga alles nelja-viie aasta pärast, kui meeste sekka tõusevad praegused U18 koondise mängijad.

title: Koondis areneb väikeste sammudega, suur töö ootab ees


description: Eesti meeste käsipalli karikavõistlustel pääsesid karikakaitsja HC Kehra/Horizon Pulp&Paper ja tunamullune karikavõitja Viljandi HC poolfinaali.

title: Kehra ja Viljandi käsipalli karikavõistluste poolfinaali


description: Korvpalliliigas NBA sai endine Miami Heati tähtmängija Dwyane Wade esmakordselt mängida oma endise koduklubi vastu. Tänavusest hooajast Chicago Bullsi ridades palliv Wade lahkus koos Bullsiga Miamist 98:95 võiduga.

title: Video: Wade naasis Miamisse võidukalt

maintext:
32 minutit väljakul viibinud Wade’il ei olnud just parim viskepäev, kui 17st pealeviskest läbis rõnga ainult 5. Kokku jäi Wade’i arvele 13 punkti, 7 lauapalli ja 4 resultatiivset söötu.
Bullsi parim oli Jimmy Butler 20 silmaga, Robin Lopez lisas 16 punkti. Heati parimad olid Hassan Whiteside 20 ning Dion Waiters ja Josh Richardson 16 silmaga.
Võidu sai kirja ka eelmise hooaja finalist Golden State Warriors, kes alistas võõrsil 125:101 Denver Nuggetsi. Stephen Curry tõi võitjatele 33 punkti. Klay Thompson lisas 19 ja Kevin Durant 18 silma.
Vaata NBA kodulehelt liiga tabeliseisu.
Tulemused:
Milwaukee – New Orleans 106:112
Miami – Chicago 95:98
Denver – Golden State 101:125
Sacramento – Los Angeles Lakers 91:101


description: Esimest hooaega maailma tugevaimas hokiliigas mängiv soomlane Patrik Laine on 13 mänguga visanud Winnipeg Jetsi kasuks kaheksa väravat, millega jagab NHLi väravaviskajate arvestuses esikohta.

title: 18-aastane soomlane teeb NHLis uskumatut hooaega

maintext:
Sama on suutnud veel Arjom Anisimov ja Sidney Crosby. Kui võtta arvesse ka Laine antud kolm söödupunkti, siis jagab ta 11 resultatiivsuspunktiga liigas 24. kohta.
Iltalehti kirjutab, et kui Laine hoiab samasugust vormi kogu hooaja jooksul, siis peaks ta 82 mänguga jõudma 50 väravani. Viimati sai samasuguse saavutusega soomlastest hakkama Teemu Selänne, kes viskas hooajal 1997/1998 põhihooajal 52 tabamust. Näiteks eelmisel hooajal kerkis suurimaks skooritegijaks Venemaa legend Aleksandr Ovetškin, kes sai kirja täpselt 50 väravat.
Jets on tänavu 13 mängust võitnud kuus, viimati kaotati 2:5 New York Rangersile. Hetkel hoitakse läänekonverentsis kolmandat kohta.


authors:
Kaarel Täll
Tairo Lutter

description: Enne viimaseid EM-kvalifikatsiooniturniiri mänge pidas Eesti naiste korvpallikoondis täna Saku Suurhallis kontrollkohtumise Soomega. Kui augustis suutis naiskond põhjanaabreid kaks korda võita, siis seekord tuli organiseeritumalt tegutsenud Soomele alla vanduda 68:81 (37:37).

title: Korvpallinaiskond kaotas kindlalt Soomele


description: AUTORALLI. Mida päev edasi, seda kindlamas kõneviisis räägitakse, et Volkswageni MM-sarjast lahkumise järel tööta jääv neljakordne ralli maailmameister Sebastien Ogier siirdub uueks hooajaks M-Spordi tiimi. Nüüd kirjutatakse juba üsna kindlalt, et leping saab järgmisel nädalal allkirjad ja prantslane istub testiks ka järgmise aasta Ford Fiesta rooli.

title: Ogier istub juba järgmisel nädalal M-Spordi uue ralliauto rooli


authors:
Madis Kalvet
Timo Anis

description: DMACKi rallimeeskonna boss Dick Cormack teatas tiimi pressiteates, et lõppenud WRC-hooaeg oli nende jaoks kokkuvõttes edukas. Ühtlasi tunnistati, et eestlase Ott Tänaku esitused olid kokkuvõttes head.

title: DMACKi boss: Tänak tegi hea hooaja


authors:
Siim Kaasik
Dave Howarth Empics Sport

description: Kaks Manchester Unitedi fänni otsustasid möödunud nädalal toimunud liigamängu eelsel ööl Arsenaliga ööbida klubi staadioni tualetis, et pääseda järgmisel päeval tasuta mängule.

title: Staadioni vetsus ööbinud fännid lootsid tasuta Manchester Unitedi mängule pääseda


description: Mullu jõulupühade ajal poja sünnitanud Norra suusakuninganna Marit Björgen naasis tippkonkurentsis võistlusradadele, võttes norralaste hooaja avavõistlusel Beitostölenis naiste 10 km vabatehnikasõidus esikoha.

title: Pärast sünnitust esimest korda võistelnud Björgen sai Beitostölenis esikoha


description: Eesti vigursuusataja Kelly Sildaru allkirjastas täna koostöölepingu energiakontserni Utilitasega. Peagi taas välismaale sõitev Sildaru selgitas, kuidas ta oma rohkete kohustusega päevakavaga hakkama saab ja mis tal Eestis veel plaanis on.

title: Kooli, trenni ja rohkete üritustega hõivatud Kelly Sildaru: eks üritame kõik asjad ühte päeva ära mahutada

maintext:
Videoblogi: Sildarud proovivad kätt täiesti uuel alal
Trikisuusatajad Kelly ja Henry Sildaru avaldasid äsja värske videoblogi, kus proovivad kätt kardisõidus. Talendikad suusatajad kasutasid treeneri abi, et rada võimalikult kiirelt läbida. «Me sõidame Henryga umbes sama hästi. Mõnel ringil on tema kiirem, mõnel mina. See on lahe, kuna oleme rajal koos ja saame proovida üksteisest mööda sõita,» ütles Kelly.


description: Tänane Paf Open Tallinn teine võistluspäev Laagri tennisekeskuses oli edukas Vladimir Ivanovile ja Kenneth Raismale, kes jõudsid üksikmängus teise ringi.

title: Raisma ja Ivanov jõudsid teise ringi

maintext:
Päeva esimeses mängus kohtus Kristjan Tamm turniiri kaheksanda paigutusega Patrik Fabianiga (ATP 630). 18-aastane Tamm alustas mängu hästi, esimeses geimis tegi küll topeltvea, aga seejärel lõi järjest kolm serviässa. Ka teise servigeimi lõpetas ta ässadega. Seisuni 4:4 oli mäng tasavägine, kuid siis võitis 22-aastane slovakk 20 punkti järjest ja mäng lõppes tulemusega 6:4, 6:3.
Eestlaste duellis Vladimir Ivanovi ja Kristofer Siimari vahel jäi kindlalt peale Ivanov. 59 minutit kestnud mängu võitis ta tulemusega 6:0, 6:4. Teises ringis tuleb Ivanovil vastamisi minna Karol Beckiga, kes pääses põhiturniirile kvaifikatsioonist. Becki edetabelikoht teise tuhande lõpus ei näita tema tegelikke oskuseid. 34-aastane slovakk on üle kümne aasta esisajasse kuulunud ja oli 2005. aastal kõrgel 36. kohal. Terve hooaja vahele jätnud Beck alustas võistlustega alles neli kuud tagasi ja pole jõudnud veel oma endisele tasemele.
Päeva lõpetas kohtumine, kus Kenneth Raisma oli vastamisi endast kolmsada kohta eespool oleva venelase Vitali Kozjukoviga. Nädal tagasi Tartus kohtusid mehed samuti esimeses ringis ja siis võitis Raisma 6:3, 3:6, 6:3. Tänases mängus otsustavat setti vaja ei läinud, võit kuulus Raismale seisuga 6:3, 6:4. Raisma teise ringi vastane on Alexander Vasilenko (ATP 676) Venemaalt, kes täna võitis Mattias Siimarit 6:1, 6:3.
Homme algavad võistlused Laagri tennisekeskuses kell 13. Eestlastel on homme puhkepäev.


description: Prantsusmaa võrkpalli kõrgliiga põhiturniiril on peetud kolm vooru, mängida jääb veel 19. Juhib Montpelliers´ kaheksa punktiga, resultatiivseim on hollandlane Bram van den Dries 59 punktiga. Eestlased rünnakul resultatiivsemate hulka ei kuulu, küll aga on neil head näitajad blokis.

title: Eestlased teevad Prantsusmaal head tööd blokis


description: Eelmisel nädalal suri Tondiraba jäähallis traagiliselt  55-aastane Sergei Orljankin, kelle süda hokitreeningul seiskus.

title: Tondiraba jäähallis suri hokimängija

maintext:
3. novembri hilisõhtul aset leidnud sündmusele reageerisid koheselt Orljankini treeningkaaslased, kes helistasid kiirabisse. Harrastajate hokiliiga kodulehel olevas uudises kirjeldatakse, et kiirabi saabus 15 minutit pärast telefonikõnet, ent neil ei olnud elustamiseks vajalikku aparatuuri. 40 minutit hiljem saabunud teine kiirabibrigaad tuli küll aparatuuriga, kuid Orljankini elu päästa oli juba lootusetult hilja.
Spordiga tegi Orljankin algust juba keskkooliajal, kuid tõsisem treening algas Tallinna Lastestaadionil, kus kevadel ja suvel mängiti jalgpalli, talveperioodil aga jäähokit. Esimene kaalukam võit tuli tal jalgpallis, kui 1973. aastal Tallinna Komeedi meeskonna koosseisus saavutas klubi Nahkpalli üleliidulistel finaalvõistlustel Kišenjovis teine koht ja hõbemedal.
Jäähokis oli ta aga nii koolinoorte kui ka noorte Eesti meister ning IV NSV Liidu Rahvaste Talispartakiaadil Sverdlovskis kuulus Eesti koondisse. Aastatel 2002. – 2008. mängis ta Harrastajate hokiliiga meistrivõistlustel Štormi meeskonnas. Hokiliiga jääb Orljankinit mäletama kui tagasihodlikku, korrektset ning alati abivalmis spordimeest.


description: Elame kaasaegses moodsas maailmas, kus inimese füsioloogilise liikumise tähtsus on jäänud tagaplaanile. Koolilapsi viiakse autoga kooli isegi siis, kui sinna on viissada meetrit. On isegi koole, kus puuduvad kehalise kasvatuse tunnid. Ei suudeta teha isegi kümmet kätekõverdust. Ja nii edasi.

title: Gunnar Männik: liikumine - see on elu

maintext:
Uus süsteem lahutas sportlase ja treeneri
«Peab tunnistama, et tingimused on mõnes mõttes isegi kehvemad kui varem. Uus sportlaste rahastamise süsteem sobib mõnele alale rohkem, mõnele vähem. Minu olukord on igal juhul harjumatu,» räägib kevadel judo Euroopa meistrivõistlustel pronksi võitnud Grigori Minaškin. Võiks arvata, et 25-aastase mehe elu muutus pärast karjääri parimat hooaega mõnevõrra lihtsamaks, kuid nii see siiski pole. Minaškin käib laagrites ilma treenerita ning hooaja eelarvest on koos umbes pool.


authors:
Kadi Parts
Eesti Tenniseliit

description: Eesti tennisemängija Vladimir Ivanov (ATP 501) võitis Helsinkis 25 000 dollari suuruse auhinnafondiga ITF turniiril veerandfinaalis Takanyi Garangangat (ATP 492) 6:3, 6:4.

title: Heas hoos Ivanov võitleb Soomes finaalikoha eest


description: Soomes Olosel peetaval traditsioonilisel esimese lume võistlusel jõudis klassikasprindis ainsa eestlasena poolfinaali ehk kaheksa parema sekka Raido Ränkel.

title: Ränkel jõudis parima eestlasena Olosel poolfinaali

maintext:
Eelsõidus 13. koha saanud Ränkel tuli rajale esmalt teises veerandfinaalis, mille ta lõpetas norralase Erik Valnese järel teisena. Poolfinaalis pidi ta tunnistama aga soomlase Ari Luusua ja Valnese paremust ning sellega sai Ränkeli tööpäev läbi.
Peeter Kümmel jäi oma veerandfinaalis viimaseks ehk neljandaks. Koos Ränkeliga teises veerandfinaalis olnud Kein Einaste pidi samuti leppima viimase kohaga. Marko Kilp jäi kolmandas veerandfinaalis kolmandaks.
Meeste võistluse võitis Luusua, kes edestas kaasmaalast Anssi Pentsineni ja Valnest.
Ainsa eestlannana veerandfinaali jõudnud Triin Ojaste lõpetas enda sõidu kolmandana ja sellega sai ka tema võistluspäev läbi.
Naiste võistluse võitis poolatar Justyna Kowalczyk, kellele järgnesid norralanna Anna Svendsen ja valgevenelanna Julia Tihhonova.


description: India jalgpalliklubi Kerala Blastersi fännid valmistavad ette võimsat aktsiooni, mille käigus tõmbavad klubi 35 000 fänni kohaliku derbi ajal Chennaiyiniga endale pähe Prantsusmaa jalgpallilegendi Zinedine Zidane’i näomaskid. Sellel on selge põhjus – Chennaiyini peatreener ei ole keegi muu kui Marco Materazzi.

title: Indias treeneritööd tegeva Materazzi vastu protestitakse 35 000 Zidane’i näomaskiga

maintext:
Endine Itaalia koondislane Materazzi, kes 2006. aasta MMi finaalis Prantsusmaa vastu Zidane’i provotseeris ning mehe nii kaugele viis, et too ründas teda lõpuks peaga ning sai selle eest ka punase kaardi, on India liigas näidanud üles vägivaldset käitumist. Hiljuti kandis ta mängulist võistluskeeldu, kuna osales liigamängu ajal kähmluses.
Nüüd plaanivadki Kerala Blastersi fännid mehele 35 000 maskiga koha kätte näidata. «Tahame saata talle sõnumi. Oleme sellele pikalt mõelnud, et kuidas tribüünidel olevad fännid saaksid oma arvamust väljendada. Tahame protestida vägivalla vastu, kuid tahame teha seda nii rahumeelselt kui võimalik,» sõnas Kerala Blastersi fänn Abdul Hadhi.
«Olen kindel, et kõik mäletavad MMi finaalis juhtunud intsidenti, kus see treener teenis ühele maailma läbiaegade parimale mängijale punase kaardi. Tahame talle näidata, et ka meil on hääl. Maailm mäletab Zidane’i, mitte Materazzit,» jätkas Hadhi.


description: Eesti saalijalgpalliliigas peeti laupäeval teise vooru mänge. Kahe kohtumisega on maksimaalsed kuus punkti kogunud nii Narva United FC kui ka Tallinna FC Cosmos.

title: Saaliliigas jätkavad täiseduga Narva United ja FC Cosmos

maintext:
Kahe mänguga lausa 18 korral võrku sahistanud Narva United alistas kodus 7:4 Tallinna FC Rinopali, kübaratrikiga säras Eduard Bader. Cosmos oli koduväljakul 5:1 üle Nõmme BSC Olybetis, kui kaks väravat sai kirja Ilja Krivošein, vahendas jalgpall.ee.
Esimesed kolm võidupunkti sai kirja mullune põhiturniiri võitja SK Augur Enemat, kes alistas võõral väljakul liiga uustulnuka Sillamäe FC Molycorp Silmeti lausa 11:3. Võitjate ridades said kaks väravat kirja Vladimir Vassiljev ja Vladislav Tšurilkin. Vassiljev lisas ka kaks täpset söötu, kuid Tšurilkin tegi eeltöö lausa neljale tabamusele.
Õismäe Spordimängude Hallis peetud Tallinna FC Ararat TTÜ – Sillamäe JK Dina kohtumine lõppes kodumeeskonna 6:3 võiduga. Kübaratriki lõi Avetis Harutjunjan.
Triobet saaliliiga tabelis järgnevad Narvale ja Cosmosele võrdselt kolme punktiga FC Rinopal, Augur Enemat, Molycorp Silmet ja Ararat TTÜ. Punktiarve on seni avamata nii SJK Dinal kui ka BSC Olybetil.


description: Pühapäeval MM-valiksarjas Eestit võõrustav Belgia pidas eile sõpruskohtumise Hollandiga. Mäng lõppes 1:1 viigiga, Belgia värava lõi Madridi Atletico ründaja Yannick Carrasco.

title: Video: Eestiga mängiv Belgia leppis soojendusmatšis Hollandiga viiki

maintext:
Kuigi kodus mänginud Holland läks mängu avapoolajal Davy Klaasseni realiseeritud penaltist juhtima, suutis Carrasco kohtumise 82. minutil õnnelikust rikošetist seisu viigistada.
MM-valiksarjas koos Eestiga samas alagrupis mängiv Belgia jagab koos Kreekaga H-alagrupi esikohta, olles mõlemad kogunud 9 punkti. Eesti on Bosnia järel neljandal kohal kolme punktiga.
Eesti jalgpallikoondis läheb pühapäevasele mängule vastu selge mänguplaaniga ning kuigi edurivis on probleeme vigastustega, loodab peatreener Martin Reim siiski lahingu anda. «Vastane on väga selge! Selles mõttes küsimärke väga pole, et me ei teaks, kuidas nad mängivad. Loomulikult võib alati mängus olla üllatusi, ka vastased jälgivad ju meie mänge, aga üldjoontes teame nende mängijaid, teame nende oskusi ja tugevusi – ja ka nõrkusi, nii palju kui neid on. Sellest lähtuvalt on meil oma mänguplaan paika pandud,» sõnas Reim.


description: Rovaniemi WomanVolley’s klubivõrkpalli mängiv rahvusnaiskonna nurgaründaja Kristiine Miilen on alustanud Soome meistriliiga hooaega suurepäraselt. Võimsad esitused tõid talle ka nominatsiooni liiga oktoobrikuu sümboolsesse võistkoda.

title: Eesti koondislane valiti Soomes oktoobrikuu sümboolsesse koosseisu

maintext:
«Selline tunnustus on suurepärane ja näitab, et liigun õigel teel. Unistan suurelt ning mu sportlase hing ikhab aina kõrgemale ja kaugemale,» sõnas Miilen.
Oktoobris pidas Rovaniemi naiskond neli mängu, millest kõigis kuulus rahvusnaiskonna nurgaründaja põhikoosseisu ja kogus igas matšis vähemalt 17 punkti. Kõik kohtumised olid viiegeimilised ja võita õnnestus neist pooled.
Rovaniemi avas liigahooaja 14. oktoobril Kuusamo Pölkky vastu, kus Miilen tõi 21 punkti (efektiivsusnäitaja +12). Järgnes matš Pihtipudase LiigaPloki naiskonna vastu, kus eestlanna saldoks jäi 17 punkti (+4). Möödunud nädalal toimunud kahes kohtumises olid vastaseks Pieksämäki ja uuesti Pihtipudase naiskonnad. Neist esimeses mängus jäi Miileni arvele 22 punkti (+11), millest kuus tulid serviässadest. Kuu lõpetas 25-punktiline (+18) esitus, kus Miilen näitas ka väga head vastuvõtuprotsenti (73).
Kuu saldoks kogunes 20 geimiga 85 punkti, mis teeb keskmiselt 4,25 punkti geimis. Igati korralik oli ka rünnakuprotsent: Miilen realiseeris 148 tõstest 68 ehk 46,57 protsenti.
«Nii sidemängija kui ka peatreener usaldavad mind rasketel hetkedel, mille eest olen ma ääretult tänulik, ning see arendab mind mängijana tohutult. Mul on isegi treeneriga kokkulepe, et võin lüüa blokki või auti, ent peamine, et olen julge ja ei hakka kätt väristama,» rääkis Miilen.
«Võistkond on eelmise aastaga võrreldes veel noorem ja sellist kindlat liidrit pole, seega olen otsustavatel hetkedel katsunud ise kindel olla. Olen siiamaani rahul oma rünnaku ja kaitsemänguga, palju parandamist nõuab blokk,» lisas Viljandist pärit pallur.
Miileni kõrval kuulusid oktoobrikuu sümboolsesse võistkonda HPK pallurid Katja Kylmäaho, Piia Korhonen ja Michaela Madsen. Kuusamo võistkonnast pälvis nominatsiooni Lotta Piesanen, Pihtipudasest Elizabeth Field ja Salo LP Viestist Hillaelina Mäntylä.


description: Belgia jalgpallikoondis ootab sel nädalal ees kaks kohtumist. Meeskonna peatreener Roberto Martinez kutsus üheks maavõistluseks Hollandiga ja EM-valikmänguks Eestiga koondisesse 25 mängijat.

title: Belgia koondis teatas 25-mehelise nimekirja valikmänguks Eestiga

maintext:
FIFA edetabelis neljandal kohal olevast Belgia meeskonnast leiab ka kaks Ragnar Klavani meeskonnakaaslast Liverpoolist, väravavahi Simon Mignolet ning ründaja Divock Origi. Lisaks on mitmeid mängijaid teistest Premier League’i tippklubidest, Madridi Atleticost (Hispaania), Pariisi Saint-Germainist (Prantsusmaa), Napolist (Itaalia) ja mujalt.
Koondisenädal algab Belgia jaoks kolmapäeval võõrsil maavõistlusega Hollandi vastu. Belgia – Eesti EM-valikkohtumine leiab aset 13. novembril Eesti aja järgi kell 21:45 Brüsselis asuval kuningas Baudouin'i nime kandval rahvusstaadionil.
Belgia koondis:
Väravavahid
Thibaut Courtois – Chelsea (Inglismaa)
Simon Mignolet – Liverpool (Inglismaa)
Matz Sels – Newcastle United (Inglismaa)
Kaitsjad
Luis Cavanda – Galatasaray (Türgi)
Laurent Ciman – Montreal Impact (MLS)
Thomas Foket – Gent
Vincent Kompany – Manchester City (Inglismaa)
Christian Kabasele – Watford (Inglismaa)
Thomas Meunier – Paris Saint-Germain (Prantsusmaa)
Jan Vertonghen – Tottenham (Inglismaa)
Poolkaitsjad
Kevin De Bruyne – Manchester City (Inglismaa)
Steven Defour – Burnley (Inglismaa)
Mousa Dembele – Tottenham (Inglismaa)
Marouane Fellaini – Manchester United (Inglismaa)
Youri Tielemans – Anderlecht
Axel Witsel – Zenit (Venemaa)
Ründajad
Michy Batshuayi – Chelsea (Inglismaa)
Christian Benteke – Crystal Palace (Inglismaa)
Yannick Ferreira Carrasco – Atletico Madrid (Hispaania)
Eden Hazard – Chelsea (Inglismaa)
Thorgan Hazard – Borussia Monchengladbach (Saksamaa)
Romelu Lukaku – Everton (Inglismaa)
Dries Mertens – Napoli (Itaalia)
Kevin Mirallas – Everton (Inglismaa)
Divock Origi – Liverpool (Inglismaa)


authors:
Siim Kaasik
Artyom Korotayev Artyom Korotayev Tass

description: Venemaa Olümpiakomitee juht Alexander Žukov pidas Kataris Rahvusvahelise Olümpiakomitee ees kõne, kus kinnitas, et Venemaa dopinguprobleemidega jätkuvalt tegeletakse. Ta kinnitas sisejuurdluse käigus on küsitletud juba üle 50 inimese, kellest paljud on ka lahti lastud.

title: Venemaal spordiministeeriumis on dopinguskandaalide tõttu tehtud suurpuhastus


authors:
Kadi Parts
Timo Anis

description: Täna toimus Austraalias, Sydneys autoralli MM-sarja hooaega kokkuvõttev auhinnagala, kus Eesti sõitja Ott Tänak võitis aasta parima sõitja auhinna.

title: Võimas: Tänak valiti WRC-sarjas aasta parimaks sõitjaks

maintext:
WRC sarja Twitteri info kohaselt võitis Tänak wrc.com lehel läbi viidud hääletamisel aasta sõitja tiitli ülekaaluka eduga. Lisaks võitis Tänak ka selle hooaja kõige maagilisema hetke kategooria Poola rallil valatud pisarate tõttu, kui eestlane jäi napilt ilma esikohast.
Eile lõppenud rallihooaja lõpetas Tänak kaheksanda kohaga. Hetkel pole teada, millises meeskonnas eestlane uuel hooajal jätkab, kuid kuulujuttude kohaselt peaks M-Spordi tiim peagi teatama, et just Tänak istub järgmisel aastal nende masina rooli.
Sydney Gala - Driver of the Year winner @OttTanak - overwhelming support for the Estonian and presented by WRC Promoter MD Oliver Ciesla


description: Eesti jäähokikoondis alustab täna Balti karikaturniiri, kui mängib Škoda jäähallis kell 19 Läti B-koondisega.

title: Täna: Eesti jäähokikoondis mängib Läti amatööridega

maintext:
Enne mängu:
Baltikumi jäähoki on tähendanud siiani peamiselt Läti koondise üksikuid välgatusi MMil ja olümpiaturniiridel ning Eesti ja Leedu koondise pusimisi esimese ja teise divisjoni piiril. Seepärast poleks KHLi taustaga mängijatest kubiseval Läti koondisel sellisel turniiril mängimisel vähimatki pinget ning Tallinna tuleb Läti meistrivõistlustel osalevatest amatöörmängijatest koosnev seltskond.
Eesti parim hokimees Robert Rooba loodab, et täna Tallinnas algava Balti karikaturniiriga pannakse alus vägevale traditsioonile, mis saab jätku ka järgmistel aastatel. «Eesti ja Leedu hoki elavdamiseks on see turniir väga oluline. Olgugi et Läti mängib siin oma nii-öelda klubide koondisega, on neil kindlasti korraliku kvaliteediga meeskond. Meie ja Leedu mäng on aga väga põhimõtteline heitlus.»
Balti karikaturniir
Reede, 4.11
19.00 Eesti – Läti
Laupäev, 5.11
17.00 Leedu – Läti
Pühapäev, 6.11
16.00 Eesti – Leedu


authors:
Siim Kaasik
Eesti Mootorrattaspordi Föderatsioon

description: Külgkorvikrossi maailmameistrivõistlustel läinud hooaja viimasel etapil kuuenda koha saanud Kert Varik ja Maarek Miil on otsustanud MM-sarja ka uuel hooajal.

title: Varik ja Miil jätkavad MM-sarjas tippu pürgimist

maintext:
Uue hooaja eesmärk on meestel jõuda hooaja kokkuvõttes seitsme parema hulka. 2017. aastal on meeskonna lähenemine nende sõnul mitme kraadi võrra professionaalsem ning ka taustajõud on suuremad.
«Meeskonna tuumik on sama – sõitja, kaassõitja ja mehaanik,» ütles ekipaaži juht Varik. «Väga suur samm edasi on see, et meiega liitus mänedžerina Tiit Veskus, kes oli ka MMil pronksi saanud meeskonna Are Kaurit – Jürgen Jakk mänedžeriks. Lisaks võib nüüd öelda, et meie mootorratta raami autoriks tuleval hooajal on maailmatasemel insener Are Kaurit.»
2016. aasta hooaja kokkuvõttes olid Varik-Miil MM-sarja 17., kogudes kokku 107 punkti. Kaks etappi jäeti vahele, kuna Miil vigastas hooaja keskel kätt. 2017. aastal toimub külgkorvikrossi MM-sarjas 14 etappi, neist üks Eestis – 20. augustil Kiviõli Seikluskeskuses.


description: Ferrari vormel-1 sõitja Sebastian Vettel demonstreeris Mehhiko GP-l, kui pingeline on vormeliroolis istuda. Tundes, et temaga käitutakse ebaõiglaselt, otsustas ta televisiooni jõudnud raadioside teel saata Rahvusvahelise Autospordiliidu (FIA) F1 võistlusdirektori Charlie Whitingu p****e. Neljakordne maailmameister on intsidendi eest korduvalt vabandust palunud ning pääses seetõttu ka karistusest.

title: Rohked vabandused päästsid ropu suuga Vetteli karistusest

maintext:
«Tead, Charlie, siin on sulle sõnum: käi p****e! Tõesõna, käi p****e,» oli Vetteli sõnum, mis kõlas möödunud nädalavahetusel miljonitele televaatajatele. See oli sõnum FIA võistlusdirektorile Whitingule. Vettel ei saanud aru, miks Mehhiko GP-l ebaausalt oma positsiooni säilitanud Max Verstappen teda viimastel ringidel mööda ei lase. Võidusõidu lõppedes uuriski Vettel oma meekonnalt, kas juhtumit ikka uuritakse. Talle öeldi, et Whiting tegeleb sellega, kuid Vetteli arvates võinuks sellega juba varem tegeleda ning seetõttu kees ta ka üle.
Tegelikult sai Vettel kohe pärast võidusõitu aru, et läks raadiosides öelduga liiale. Ta palus koheselt isiklikult Whitingult vabandust, samuti palus ta tele-eetris antud intervjuudes mõistvat suhtumist – kõik ju said aru, et viimaste ringidel juhtunu oli emotsionaalne ja pingeline. Seda mõistis ka FIA president Jean Todt, kelle sõnul sakslasele tema sõnade eest karistust ei järgne. Küll aga saab järgmine kord sellise teo eest karistada.
«Vettel palus koheselt Whitingult oma käitumise pärast vabandust. Seejärel saatis ta omal initsiatiivil Todtile ja Whitingule kirja, kus palus veelkord vabandust. Samuti andis ta teada, et võtab Max Verstappeniga ühendust ning lubas, et sellist asja enam ei juhtu,» kirjutas FIA pressiteates. «FIA mõistab hukka selliste sõnade kasutamise, eriti veel kui see käib kohtunike või kaasvõistlejate pihta. Peame olema publikule ning eelkõige noortele eeskujuks.»


authors:
Madis Kalvet
Tairo Lutter

description: SUUSAHÜPPED. Eesti noored suusahüppajad loodavad teha ajalugu ja jõuda meeskonnana 2018. aasta Pyeongchangi taliolümpiamängudele. Individuaalselt on eestlased varem olümpial võistelnud, kuid meeskonnana seni osaletud ei ole. Seega on võetud ette teha Eesti spordiajaloos midagi erakordset ning abi loodetakse selleks saada ka kodumaal paranenud treeningutingimustest.

title: Uue külmutusseadme abil olümpiaajalugu tegema


authors:
Kadi Parts
Mihkel Maripuu

description: Sten Priinits pääses Argentiinas Buenos Aireses peetaval meeste epee MK-etapil põhiturniirile ehk 64 parema hulka, kus ta kohtub prantslase Alexandre Bardenetiga.

title: Priinits jõudis Buenos Airese MK-etapil põhiturniirile


description: Eesti sai täna uue jalgpallimeistri, kui esmakordselt sai tiitli enda valdusesse FC Infonet. 2002. aastal loodud klubi mängis Eesti kõrgliigas alles neljandat hooaega ning täna tõusti esmakordselt Eesti meistriks.

title: Põhjused, mis tõid Eestile uue jalgpallimeistri

maintext:
Viimase viie hooaja jooksul on Eestil olnud nüüd neli erinevat jalgpallimeistrit. 2012. aastal krooniti meistriks Nõmme Kalju, 2013. ja 2014. aastal FC Levadia, 2015. aastal FC Flora ning nüüd FC Infonet.
Postimees vaatas juba kolm vooru enne hooaja lõppu põhjustele, mis olid viinud Infoneti tiitlivõidu lävele. Tänase triumfi puhul on paras aeg meenutada Infoneti edu alustalasid.
Kannatlik juhtimisstiil
Rahulikku lähenemist toetab ka klubi presidendist IT-ärimees Andrei Leškin. Teadlikult madalat profiili hoidev mees on klubi kodumängudel alati kohal ning tihti leiab tee ka meeskonna võõrsil peetavatele matšidele.
Eesti tippklubid on ikka paistnud silma sellega, et peatreenerid ei püsi ametis just üleliia kaua. Tänavu vahetasid juhendajat nii Flora kui ka Levadia. Kalju sai praeguse treeneri käimasoleva hooaja alguseks. Infonetti on kõigil neljal Premium liiga hooajal juhendanud Aleksandr Puštov. Lisaks oli ta enne seda meeskonna peatreeneriks ka kaks esiliiga-aastat ehk tiimi tüüri juures lõppes tal nüüd juba kuues aasta. Enne seda mängis Infonet Eesti tugevuselt kolmandas liigas ning piltlikult öeldes ei olnud sel momendil veel Puštovi kaliibriga meest vaja.
Rahulikku lähenemist toetab ka klubi presidendist IT-ärimees Andrei Leškin. Teadlikult madalat profiili hoidev mees on klubi kodumängudel alati kohal ning tihti leiab tee ka meeskonna võõrsil peetavatele matšidele. Nagu ütlevad Leškiniga kokku puutunud inimesed, ei aja ta jalgpalliasja tähelepanu nimel, vaid selle pärast, et talle läheb see tõsiselt korda. Nagu elu näitab, tuleb stabiilsus pikas plaanis tihtilugu kasuks.
Õiged ostud
Arvestades, et Infoneti klubi loodi 2002. aastal ja Eesti meistrivõistluste kõige kõrgemal tasemel mängiti alles neljandat hooaega, on selge, et nad ei saa toetuda ainult oma kasvandikele, juurde tuleb soetada ka kogenud mängijaid.
Võrreldes Nõmme Kaljuga on Infonetil KTMidega (klubis treenitud mängijatega) seis tunduvalt parem. Vastavalt reeglitele peab igal klubil olema kogu aeg väljakul üks KTM. 2018. aastal peab algkoosseisus olema juba kaks sellist meest.
Infonetil on neid sel hooajal enamasti kolm või neli ehk probleemi pole (KTMid on põhimeestest Matvei Igonen, Vladimir Avilov, Jevgeni Harin ja Nikolai Mašitšev). Samas on meeskonda arukalt täiendatud ka kogenud meestega. Nii on Infoneti tugitaladeks Eesti koondises üle saja mängu mänginud Dmitri Kruglov ja Aleksandr Dmitrijev. Talvel palgati veel mitu aastat välismaal tegutsenud koondislane Sergei Mošnikov, samamoodi endine koondislane Vladimir Voskoboinikov. Selle hooaja eel toodi tiimi Ghana koondiseski mänginud Ofosu Appiah ja Draman Haminu. Vigastusest paranemise järel oli hooaja lõpus taas heas hoos teist hooaega klubis mänginud Venemaa passiga Sergei Tumasjan.
Kindlustunde pakkumine
FC Infoneti omanik Andrei Leškin. / Tairo Lutter
Infonet on aegamööda tiimi täiendanud ja nii jõudnud praeguse löögijõulise koosseisuni. Kuidas on näiteks üle meelitatud varasemad FC Levadia mängumehed Dmitrijev ja Kruglov? Ikka stabiilsusega. Kogenud mängijad tahavad tuleviku suhtes kindlust – mõlema mehega sõlmiti kaheaastane leping. Üle 30-aastastele jalgpalluritele kiputakse ikka pakkuma üheaastast kontrahti, aga vanemad mehed tahavad pikemaajalist usaldust. Infonetil ei ole kuuldavasti olnud probleeme ka mängijatele palga maksmisega ja just nimetatud asjaolud motiveerivad tihtilugu nendega liituma.
Oma firma Infoneti edukalt toimima pannud Leškin on seega korralikult tööle saanud ka jalgpalliklubi. Jalgpallipüramiid on samuti klubis paigas, miinusena võib aga esile tuua, et tipptasemel meeskonna ülalpidamises sõltutakse siiski liiga palju ühest mehest.
Konkurentide komistamised
Hooaja eel ei olnud Infonet kindlasti soosik number üks. Palju aitasid nende tiitlivõidule kaasa konkurentide komistamised.
Mullune meister FC Flora alustas tänavust aastat suure soosikuna, kuid Norbert Hurda käe all ei saadud mängu enam jooksma. Takerduti liialt detailidesse ja lõpuks tehti peatreeneripingil muudatus ja koha võttis üle Argo Arbeiter. Seejärel tehti jõudsalt edusamme, kuid aasta esimesel poolel anti ära liiga palju punkte.
Levadia kirstunaelaks oli sel hooajal ilmselgelt lühike pink. Suvel Euroopa liigas kahel vastasel selja prügiseks teinud (Eesti jalgpalliajaloos oli seda varem suutnud vaid Levadia hooajal 2006/07) Kalju oli taktikaliselt liiga paindumatu ja lootis väravate löömisel peamiselt standardolukordadele. Levadia ja Kalju kaotasidki nendel põhjustel ootamatult palju punkte.
Infonet tegutses aga ülimalt kindlalt: punkte loovutati esineliku omavahelistes mängudes, kolm korda tehtud viik Sillamäe Kaleviga ja üle-eelviimases voorus libastuti viigiga Narva Transi vastu. Seega jättis Infonet tabeli teise poole meeskondadele ainult kaks punkti. Flora, Kalju ja Levadia jätsid sinna aga tõenäoliselt oma tiitlilootused.
Talveks kuppel peale
Uueks hooajaks saab meeskond samuti korralikult valmistuda. Oma kodumänge Lasnamäe kunstmurustaadionil pidav Infonet saab samal areenil ka talvel uueks hooajaks edukalt treenida. Nimelt tõmmatakse täismõõtmetes hallile eeloleval talvel kuppel peale ja nii saab sisetingimustes korralikult palli taga ajada.
Muutusi on veel. Vastavalt Euroopa Jalgpalli Liidu UEFA nõudmisele läheb FC Infoneti nimi järgmisest aastast ajaloo prügikasti ja edasi pallitakse nime all FCI Tallinn. Põhjuseks on UEFA reegel, mis keelab kasutada klubi nimes viidet sponsorile või äripartnerile.


description: Eesti U23 koondis võõrustab 15. novembril International Challenge Trophy raames Inglismaad. Peatreeneri kohusetäitja Urmas Kirsi esialgsesse valikusse kuulub 19 mängijat, kohtumisel saab osaleda 18 mängijat.

title: Selgus U23 koondise esialgne koosseis Inglismaa vastu

maintext:
Noortekoondisesse kuuluvad Premium liiga klubide mängijad, kellest mitmed on pallinud ka A-koondises.
Nelja meeskonnaga International Challenge Trophy turniiril on Eesti tunnistanud võõrsil Slovakkia U21 koondise 4:0 paremust, viimati tehti septembri alguses A. Le Coq Arenal 3:3 viik Ukraina U20 koondisega. Inglismaa osaleb turniiril C-koondisega.
Slovakkia ja Ukraina on kõik kolm alagrupifaasi kohtumist juba pidanud. Pääsu finaali on kindlustanud Slovakkia seitsme punktiga, Inglismaa on hetkel kolme punktiga (kahest mängust) teine. Ukraina punktisaldoks jäi kaks, Eestil on enne viimast kohtumist neljandana koos üks punkt. Võidu korral pääseks Eesti finaali, viigi või Inglismaa võidu korral pääseksid finaali külalised.
Eesti – Inglismaa kohtumine toimub teisipäeval, 15. novembril kell 18:00 A. Le Coq Arenal. Inglismaaga kohtuti viimati samal võistlusel 2014. aastal, mil vastased olid paremad tulemusega 4:2.
Eesti U23 koondis:
Väravavahid
Marko Meerits (26.04.1992) – Rakvere JK Tarvas
Karl Johan Pechter (02.03.1996) – Tartu JK Tammeka
Kaitsjad
Trevor Elhi (11.04.1993) – Nõmme Kalju FC
Märten Kuusk (05.04.1996) – Nõmme Kalju FC
Karl Mööl (04.03.1992) – Nõmme Kalju FC
Hindrek Ojamaa (12.06.1995) – Tallinna FC Levadia
Andre Paju (05.01.1995) – Tartu JK Tammeka
Henrik Pürg (03.06.1996) – Nõmme Kalju FC
Joonas Tamm (02.02.1992) – Tallinna FC Flora
Poolkaitsjad ja ründajad
Mihkel Ainsalu (08.03.1996) – Tallinna FC Flora
Svjatoslav Jakovlev (24.04.1996) – JK Narva Trans
Pavel Dõmov (31.12.1993) - Tallinna FC Infonet
Martin Kase (02.09.1993) – Paide Linnameeskond
Robert Kirss (03.09.1994) – Nõmme Kalju FC
Brent Lepistu (26.03.1993) - Tallinna FC Flora
Martin Miller (25.09.1997) – Tartu JK Tammeka
Andreas Raudsepp (13.12.1993) – Tallinna FC Levadia
Mark Oliver Roosnupp (12.05.1997) – Paide Linnameeskond
Rauno Sappinen (23.01.1996) – Tallinna FC Flora


description: Jalgpalli Eesti meistriliiga tuleva hooaja kümnes osavõtja selgus täna üleminekumängudel, kus Pärnu Linnameeskond alistas kordusmängus 4:3 Maardu Linnameeskonna. Avakohtumise 5:1 võitnud Pärnu poolt skoorisid täna Kristen Saarts, Risto Pärnat ja Martin Vunk, üks võitjate tabamus kirjutati Maardu mängija Klimentii Boldõrevi omaväravaks. Teiste Maardu tabamuste eest hoolitsesid Maksim Krivošein ja Ilja Zelentsov.

title: Jalgpalli otsepilt: Pärnu alistas ka kordusmängus Maardu ja kindlustas koha kõrgliigas

maintext:
Enne mängu:
Pärnul õnnestus avakohtumises skoor avada juba 8. minutil, kui tabamus märgiti Maardu kaitsja Anton Aristovi omaväravaks. 30. minutil lõi Kristen Saarts 2:0 ja poolaja viimasel minutil Rauno Tutk Saartsi eeltööst 3:0. Teist poolaega oli mängitud kümmekond minutit, kui Saarts kasvatas Pärnu edu juba neljaväravaliseks, kuid 59. minutil eksis Pärnu väravavaht Kristjan Tamme ning Ilja Zelentsov vähendas penaltist Maardu kaotusseisu.
Punkti pani kohtumisele siiski Pärnu, kui 71. minutil lõi poolajal vahetusest sekkunud Tõnis Vihmoja lõppseisuks 5:1. See tähendab, et kordusmängust vajab Maardu omakorda suureskoorilist võitu ja peab lööma vähemalt viis väravat.
Pärnu peatreeneri Marko Lelovi sõnul tahetakse keskendumine säilitada viimase mängu lõpuni: «Nüüd hakkab ka meil Premium liiga hooaeg lõpule jõudma. Ei ole olnud kerge aasta, aga et ka järgmisel aastal kõrgemas seltskonnas mängimisest rõõmu tunda, on vaja veel viimasel üleminekumängul sada protsenti keskenduda.»
Pärnu poolkaitsja Toomas Pent: «Pikk ja väsitav hooaeg hakkab lõppema, soovime viimase mängu lõpetada positiivselt ja tänada sellega meie tulihingelisi fänne, kes ei pelga kaasa elama tulla ka Eesti teise otsa.»
Maardu peatreener Andrei Borissov: «Pikendasime enda hooaga ja oleme valmis näitama, et suudame mängida meeskonnaga Premium liigast. Eesmärk on juba täidetud ning soovime lihtsalt oma fännidele ilusat jalgpalli näidata.”
Maardu mängija Rain Aasmäe: «Võime Esilliiga esimese hooajaga igati rahule jääda, täitsime endale seatud eesmärgid. Pärnu vastu läheme mängima pingevabalt, soovime oma fännidele pakkuda hooaja lõpetuseks ilusat jalgpalli.»
Mängu peakohtunikuks on Kristo Tohver, teda abistavad Sten Klaasen ja Hannes Reinvald. Neljas kohtunik on Silver Kõiv. Lisakohtunikeks on Juri Frischer ja Eiko Saar.


description: Kohila VK/E-Service naiskonna teekond võrkpalli tugevaima klubisarjas Meistrite liigas jätkus eile Serbia meistri Belgradi Vižura vastu pea sama vägevalt kui eelmises ringis Montenegro klubi Luka Bari vastu. Üllatus jäi siiski sündimata ja Eesti viimaste aastate edukaim klubi pidi kodus vastu võtma 2:3 kaotuse.

title: Belgradile vägeva lahingu andnud Kohila peatreener: meel on positiivne

maintext:
Belgradi klubi on riigi meistriks on tuldud kolm viimast aastat, läbi ajaloo on tiitleid võidetud omajagu, 1950ndatel ja 1960ndatel domineeriti endises Jugoslaavias. Naiskond koosneb peamiselt noorematest mängijatest, kes erinevaid noortekoondisi esindanud, neid toetab üks kogenum mängija, 33-aastane Sladana Bulic. Ülejäänud mängijate sünniaastad jäävad vahemikku 1992 kuni 1997, enamikul 1997.
Kuigi mängu esimese punkti tõi Kohila liider Kertu Laak, vastasid serblannad viie vastuseta punktiga ja peatreener Peeter Vahtra võttis mõtlemisaja. Vastaste rünnakuid see pidurdada ei aidanud ja peagi leidis Kohila end 2:8 kaotusseisust. Ohtlikuks eestlannad ei saanudki ja avageimis koguti lõpuks vaid 13 punkti. Avageimis oli Kohila vastuvõtt vaid 22%, rünnak 33%.
Ka mängijatele tundus, et midagi head siit ei tule. «Ehmatasime ikka ära, see servi surve oli veel hullem kui eeldasime. Aga kannatasime ära,» sõnas Kohila libero Pille Vahtra.
Teist geimi läks Kohila 5:1 juhtima ja kohutavat avageimi poleks justkui olnudki. Kertu Laagi järjekordsest rünnakust oli Eesti klubi 13:8 ees ja Kohila bloki järel juhiti juba 18:11 ja seda edu enam maha ei mängitud, geim Kohilale 25:16.
Kolmandas geimis oli serblannade keskendumine taas parem ja Vižura asus 7:1 juhtima. Edu hoiti ja geim serblannadele 25:14. Neljas geim algas tasavägiselt, Laagi ässpallingust oli koduklubi 5:3 ees, ent õige pea oli tablool 9:9 viik. Kohila suutis uuesti ette rebida 16:10 ning võitis geimi 25:17 ja nii viidi mäng üllatuslikult viiendasse geimi.
Otsustavas vaatuses jäi Kohila 3:5 kaotusseisu ja Vahtra võttis mõtlemisaja. Venelanna Anastasia Gorina ja Laagi juhtimisel jõuti 7:7 viigini. Et siis panid serblannad oma rünnakujõu maksma ning läksid 10:7 ette. Vahtralt veel mõtlemisaeg, ent geim Vižurale 15:9 ja mäng neile 3:2.
Viienda geimi kohta sõnas Vahtra: «Algul mõtlesin küll, et issand jumal, mis siis saaks kui ära võidame. Lõpuks panid nemad ikka maksma ennast.» Ta lisas, et ka serblannade löögitugevus ei olnud midagi erilist. «Ka meie Kertu Laak ja leegionärid suudavad samamoodi rünnata.»
Peatreener Peeter Vahtra tunnistas, et tuju on kaotusele vaatama hea ja kiitis eraldi ukrainlanna Tetiana Karpušina asemel hästi sekkunud 18-aastast Silvia Pertensit, kes jäi platsile mängu lõpuni ja tõi 10 punkti. «Meel on positiivne! Oli ilus mäng. Ja Pertensilt elu parim etteaste, nii kõrgel tasemel esimest korda tulla, see pole kerge,» sõnas peatreener Vahtra. Kohila parimana tõi venelanna Anastasia Gorina 16 punkti.
Seega vajab Kohila edasipääsuks 3:0 või 3:1 võitu. 3:2 kaotuse korral mängitakse kuldne geim. Vahtra sõnul on neil laupäevase kordusmängu eel pinged maas. «Meie läheme Belgradi uhama, pinged on nüüd juba vastasel,» sõnas juhendaja.
Kohila kõrval mängib Eesti klubidest Meistrite liigas sel hooajal ka Tallinna Selver, kes alustab teekonda täna, ka Selveri vastane tuleb Serbiast Belgradist: Crverna Zvezda.


authors:
Kristjan Jaak Kangur
Tairo Lutter

description: Seoses Lilleküla jalgpallistaadioni laiendamisega ja sellega, et 2017. aasta juunis peab Eesti koondis MM-valikmängu Belgiaga juba uuenenud staadionil, plaanib fännide ühendus Jalgpallihaigla tribüünile tuua uue suure Eesti lipu.

title: Tribüünid sinimustvalgeks: Eesti jalgpallifännid koguvad raha uue suure lipu jaoks


description: Sportautode MM-sarjas võistlev endine vormel-1 sõitja Mark Webber tunnistas, et kahe aasta tagune raju avarii viis ta otsuseni tänavuse hooaja järel sõitjakarjäärile joon alla tõmmata.

title: Endise vormel-1 tähe ülestunnistus: hirm avariide ees sunnib mind lahkuma

maintext:
Vormel-1 sarjast lahkus Webber 2013. aastal, lõpetades koostöö Red Bulliga. Kahel viimasel hooajal on ta võistelnud Porsche sportautode tiimis. Kahe aasta eest sattus Webber Brasiilias Interlagose rajal ränka avariisse, kui tema auto põrkas kokku Matteo Cressoni Ferrariga. Austraallane pääses küll imekombel tõsiste vigastusteta, kuid tunnistas nüüd, et see õnnetus kummitab teda tänaseni.
«Mu naisele Annile mõjus Brasiilias toimunud avarii väga rängalt. Mul vedas tohutult, sest tegu oli karmi avariiga. Aga sellest taastumine võttis aega kauem kui ühegi varasema õnnetuse puhul,» rääkis Webber.
Tänavu pidi Webber pealt nägema tiimikaaslase Brendon Hartley rasket avariid Silverstone’is. «See on osa võidusõidust. Aga viimase aasta jooksul olen hakanud endalt küsima – miks ma võidusõiduautos istun? Kui tekivad sellised küsimused, on aeg lõpetada,» tõdes Webber.


description:
Jalgpalli Eesti meistriliiga tänases viimases voorus kohtusid Paide Linnameeskond ja Narva Trans, mäng lõppes 0:0 viigiga.

Meistriliiga lõppseis:

1. Infonet 80

2. Levadia 78

3. Nõmme Kalju 75

4. Flora 73

5. Sillamäe 51

6. Paide 48

7. Tammeka 41

8. Narva Trans 41

9. Pärnu 17

10. Rakvere 3

title: Jalgpalli otsepilt: Paide viigistas Zahovaiko lahkumismängus Transiga

maintext:
POSTIMEHE TELEMÄNG
Paide Linnameeskond – Narva Trans
Laupäeval 5. novembril kell 13.05 Paide kunstmurustaadionil
Paide võõrustab kodusel kunstmurustaadionil Narva Transi ning see kohtumine jääb Paide peatreenerina Meelis Roobale, kelle koha võtab järgmisel hooajal üle meeskonna selle aasta suurim väravakütt Vjatšeslav Zahovaiko.
Tabelis asub Paide hetkel kuuendal kohal ning jääb ühe punkti kaugusele Sillamäe Kalevist. Seega on Linnameeskonnal võimalik maksimaalselt tõusta viiendale positsioonile. Kuuendast kohast allapoole enam kukkuda ei ole võimalik, sest lähim jälitaja on just Trans, kes on neist seitsme punktiga maas. Narva tahab kindlustada oma seitsmendat kohta, sest Tammekal on kogutud vaid kaks punkti vähem.
Kaartide tõttu peavad Paide poolelt mängu vahele jätma Martin Kase, Taavi Rähn ja Mark-Oliver Roosnupp.
Paide peatreener Meelis Rooba lubab põnevat lahingut: «Ees ootab hooaja viimane kodumäng Narvaga. Ilm on teinud paari päevaga suure muutuse ja sellega tuleb leppida. Usun, et mõlemad meeskonnad tahavad hooaega positiivselt lõpetada ja seda huvitavamalt peaks mäng kulgema. Paide fännidele: te olete terve hooaeg meid tublilt toetanud ja andke ka viimasel mängul endast maksimum!»
Paide ründaja Vjatšeslav Zahovaiko kutsub üles fänne viimases kodumängus meeskonnale kaasa elama: «Soovime lõpetada hooaja positiivse tulemusega, rahuldume ainult võiduga. Oma esitusega soovime tänada oma treenereid tehtud töö eest, seega kutsun kõiki Paide fänne staadionile. Teeme üheskoos meeldejääva kingituse nii Meelisele kui ka Urmasele, sest need mehed on selle igati ära teeninud!»
Transi peatreener Adjam Kuzjajev: «Mind rõõmustab fakt, et viimasel mängul pole meil ühtki diskvalifitseeritud mängijat. Teeme kõik, mis meist sõltub, et võita ning rõõmustada meie klubi fänne.»
Transi kaitsja Tanel Tamberg tõi välja meeskonna eesmärgi: «Sõidame Paidesse, kus on alati raske mängida. Tahame mängu võita, et püsida 7. kohal ja lõpetada hooaeg positiivsel noodil.»


description: Täna, 22. novembril toimunud laskesuusatajate hooaja avapressikonverentsil tutvustasid koondislased Rene Zahkna, Kalev Ermits, Kauri Kõiv, Grete Gaim, Meril Beilmann ja Johanna Talihärm oma uue hooaja plaane. Treenerite vaatevinkli edastasid koondise treenerid Ilkka Luttunen (FIN) ja Indrek Tobreluts.

title: Laskesuusatajad uue hooaja eel: ettevalmistusperiood on kulgenud plaanipäraselt

maintext:
Rene Zahkna sõnul on ta uue hooaja eel põnevil ning kindlasti annab endast parima, olenemata hiljuti kimbutanud külmetushaigusest. «Ettevalmistus sujus üldjoontes kenasti, kuid vahepeal põetud kurgumandlite põletik jättis väikese lünga sisse. Praegu tunnen ennast hästi ja eks Östersundi esimene start näitab ära, milline vorm täpsemalt on,» rääkis Zahkna. «Esimese maailmakarika etapi eel olen põnevil, sest esimest korda stardin single mix relay võistlusel, see on minu jaoks uus võistlusformaat.» Eelmisel aastal karjääri esimesed MK punktid saavutanud Zahkna lisas, et käesolevalt hooajalt ootab ta ka edasiminekut tulemustes ning head lasketäpsust.
Eelmise hooaja eestlastest parim laskesuusataja Kalev Ermits sõnas, et ettevalmistus on kulgenud plaanipäraselt. «Olen saanud ettevalmistuse teha plaanipäraselt ning olen uueks hooajaks valmis,» sõnas Ermits. Hooaja eesmärkidena nimetas Ermits saavutada stabiilselt häid maailmakarika kohti: «Eelmisel aastal tõin koju mõned head kohad, sel aastal tahaks neid rohkem.»
Kauri Kõiv sõnas enda kommentaaris, et koostöö koondise uue füüsilise ettevalmistuse treener Ilkka Luttuneniga on sujunud hästi. «Kuigi Ilkka on meie juures esimest hooaega, siis olin temaga ka varem kokku puutunud, nii et suuri üllatusi tulnud ei ole,» rääkis Kõiv. Sportlase sõnul on ka temal ettevalmistus sujunud plaanipäraselt ning esimese etapi eel ollakse valmis end muu maailmaga võrdlema.
Tüdrukutest esindavad Eestit esimesel maailmakarika etapil Grete Gaim, Kadri Lehtla ning Johanna Talihärm ning sarnaselt meestele, on ka neil ettevalmistusetapp kulgenud plaanipäraselt. «Kuigi olen treeninud koondisest eemal, olen saanud siin USA-s teha tugevaid trenne ning olen siin treeninud koos ülikooli murdmaameeskonnaga. Samuti olen saanud teha laskmistrenne enam kui eelmisel aastal, nii et usun, et olen hooajaks valmis,» rääkis teist aastat USA-s õppiv Talihärm Skype'i vahendusel.
Eelmisel hooajal vigastustega kimpus olnud Grete Gaim on sel hooajal tagasi MK koondises ning alustab oma hooaega Östersundis. «Viimased kaks aastat on minu jaoks rasked olnud ning olen pidanud võitlema mitmete takistustega. Mul on väga hea meel, et ma pole alla andnud ja pürgin siit ainult edasi. Kohalisi hooaja eesmärke ma seadnud pole, soovin eelkõige tulla tagasi ja näidata head minekut,» sõnas Gaim.
Laskesuusatamise hooaeg avatakse juba 27. novembril Östersundis, kus esimesena astuvad võistlustulle segateate ja single mix relay võistkonnad. Östersundis on veel kavas ka individuaaletapid, sprindid ja jälitussõidud.


authors:
Peep Pahv
Toomas Huik

description: «Suusaliidu ja Team Haanja inimesed peaksid maha istuma ja suud puhtaks rääkima, mitte omi asju ajakirjanduse vahendusel lahendama,» sõnas Eesti Olümpiakomitee (EOK) spordidirektor Martti Raju. Paraku pole suusaliidu kodusõjas leppimist ja teineteisemõistmiseni jõudmist näha.

title: Suusaliit esitab MK-etapil osalevatele sportlastele arve


description: Eesti Orienteerumisliit kuulutas Tallinnas toimunud üldkogul välja 2016. aasta tegija, parimad orienteerujad, võistkonna ja kaardistaja.

title: Aasta parimateks orienteerujateks valiti Sild ja Rihma

maintext:
Parimaks orienteerujaks kuulutati meestest MMi tavarajal kümnenda koha saavutanud Timo Sild ja naistest samal distantsil 26. koha saavutanud Annika Rihma.
«Usun, et parima orienteerumisjooksja tiitli tõi mulle see, et olin teistest eestlastest terve hooaja vältel parem. Kindlasti mängis olulist rolli ka MMil saavutatud hea tulemus, mis annab kindlust ja eneseusku järgmisel aastal Eestis toimuvateks maailmameistrivõistlusteks,» ütles Timo Sild.
Orienteerumisjooksu sõsaraladel rattaorienteerumises ja suusaorienteerumises valiti parimateks maailmakarikasarja üldkokkuvõttes teise koha saavutanud Lauri Malsroos ja suusaorienteerumise EMil üheksanda koha välja võidelnud Daisy Kudre.
«Loodan parima suusaorienteeruja tiitlit kaitsta ka tuleval hooajal, ent see saab kindlasti olema keeruline, kuna õde Doris ja Mattis Jaama on väga heal tasemel. Sel hooajal on minu eesmärgiks sõita maailmakarikas vähemalt kolm korda kümne parima sekka,» sõnas Daisy Kudre.
Parimaks rogainivõistkonnaks osutusid Euroopa meistrivõistlustel naiste arvestuses kulla võitnud Eleri Hirv ja Mariann Sulg. Aasta tegija tiitli pälvis suvel toimunud veteranide maailmameistrivõistluste peakorraldaja Timmo Tammemäe. Parimaks kaardistajaks hinnati Mait Tõnissoni.
Tuleval suvel toimub Eestis orienteerumise MM, millest võtavad osa ligi 50 riigi sportlased ja telepilt võistlustest jõuab prognoositavalt 90 riiki. MM-iga paralleelselt toimub pealtvaatajatele mõeldud rahvavõistlus, kuhu oodatakse tuhandeid harrastajaid, kellest enamus välisosalejad.


description: Levadia ründaja Rimo Hunt avalikustas pärast 2:1 võitu Flora üle, et arstide hinnangul oleks ta pidanud varbaluumurru järel hooaja juba ammu lõppenuks kuulutama, kuid eneseusk ja füsioterapeudi abi tõid ta otsustavaks mänguks platsile.

title: Rimo Hunti pikalt piinanud vigastus taandus imekombel üleöö

maintext:
Hunt ise jäi mitmest eelmisest mängust vigastuse tõttu kõrvale, kuid avaldas selle tõsiduse alles nüüd. «See on nüüd eraldi teema. Oktoobri alguses murti mul mängus Infonetiga varbaluu. Konkreetselt murti, seal ei olnud isegi mingis mõras asi. Arstid ütlesid, et sinu hooaeg on mängitud. Aga üks mu hea füsio arvas teistmoodi ja tegi mulle erikava. Alates sellest hetkest olen iga päev kaks-kolm korda trenni teinud, algul muidugi mitte väga dünaamilisi harjutusi,» kirjeldas ründaja paranemisprotsessi.
«Veel eilegi ei olnud mul sellist tunnet, et ma oleks saanud sada protsenti mängida. Ma ei tea, mis juhtus, aga täna ärkasin üles ja mul varvas enam ei valutanud. Ei andnud isegi mängu jooksul tunda! Ma tõesti ei tea, mis selle taga on, aga terve nädala on ta mind korralikult piinanud, nii et olin valmis juba süstide peal mängu minema. Aga seda ei olnudki vaja teha.
Arvestades, et ma kuu aega pole liikunud, jõudsin täna joosta küll. Võib nii öelda küll, et vigastus jäi eelmisesse eluaastasse!» naeris täna 31. sünnipäeva tähistanud Hunt ajakirjanike pakkumise peale.
«Täna oli ennekõike mäng Flora vastu ja võit sai võetud. Mäng oli raske, lasime alguses ära lüüa ja võib-olla oli see isegi hea – äratas meid üles. Lõpp hea, kõik hea. Kahju, et teine mäng niimoodi lõppes, vahepeal tuli info, et seal on ka seis meile soodne, aga mis teha. Teine koht on ka hea koht ja seda just niimoodi võita on väga tore,» sõnas Hunt.
Sarnaselt peatreenerile Igor Prinsile õnnitles ka Hunt Infonetti tiitli puhul. «Kas nad väärisid võitu? Kindlasti väärisid! Esinelik oli tegelikult hästi tihe, lõpuni oli kõigil võimalus tiitel võita. Täna kaldus see Infoneti kasuks, tuleb neid õnnitleda ja vaadata juba uude hooaega,» sõnas Hunt. «Oleks patt nuriseda. Kui teise mängu seis oleks meile soodsalt välja kukkunud, oleks see olnud midagi ekstra. Ennekõike tulime derbist auga välja. Tulime võitma, mõtlemata sellele, mis teisest mängust võib välja tulla.»
«Meil on tegelikult väga tugev sats. Aga kui meil oleks läbi nende raskuste õnnestunud meistriks tulla, oleks sellel tiitlil olnud meie jaoks kindlasti hoopis teine kaal. Meil on olnud igatpidi väga raske hooaeg – treenerivahetused, mängijate kaotused, üleminekud. Vahepeal oleme olnud sellises defitsiidis, et me ei suuda isegi 11 meest välja panna,» viitas Hunt kaks vooru tagasi peetud kohtumisele Pärnuga, kus Prinsil oli eri põhjustel kasutada vaid üheksa esindusmeeskonna nimekirja kuuluvat väljakumängijat. «Meil on olnud väga raske. Sellest tulenevalt võib teise koha üle väga õnnelik olla.»


description: Tennise maailma edetabelis tegi suure tõusu Tartus toimunud ITFi turniiri võitnud Kenneth Raisma. 200 positsiooni võrra kerkinud 18-aastane tennisist on nüüd 698. real. Jürgen Zopp kaotas 56 positsiooni ja hoiab nüüd 329. kohta.

title: Raisma tõusis maailma edetabelis koguni 200 kohta

maintext:
Maailma esireketiks tõusis esimest korda Andy Murray, kes möödus Novak Djokovicist. Kolmandal real püsib endiselt Stanislas Wawrinka. Neljandaks kerkis Milos Raoinic, kes möödus Kei Nishikorist.
Naiste maailma edetabelis jätkab Anett Kontaveit 110. kohal ning Kaia Kanepi püsib endiselt 302. real. Esikolmikus muutusi ei toimunud: Angelique Kerberile järgnevad Serena Williams ja Agnieszka Radwanska.


description: Suvel Tallinna Levadiaga Praha Slaviale probleeme valmistanud Siim Luts tegi laupäeval Bohemians 1905 eest sama vastase vastu võõrsil kaasa praktiliselt täismängu ning sai protokolli kollase kaardi

title: Luts ja Bohemians võtsid Slavialt viigi

maintext:
Septembri keskpaigas Eesti jalgpallikoondise peatreeneri ametisse asudes tunnistasid Martin Reim ning tema värske abiline Andres Oper, et esmalt on vaja mängijate silmadesse tagasi tuua sära. Pärast kahte esimest matši Reimi käe all võib tõdeda, et sära ja tahtmine on koondislastes tagasi. Siiski kimbutavad meeskonda vanad deemonid.
Mattias Käit ei saanud täna koondist vigastuse tõttu aidata
Reedeses kohtumises Gibraltari vastu kaks väravat löönud 18-aastane Mattias Käit ei saanud täna meeskonda vigastuse tõttu aidata. Eesti peatreener Martin Reim tunnistas, et vigastus ei olegi ehk nii tõsine, kuid mängides oleks see võinud minna hullemaks. Nii tuli langetada otsus, mis oli noore mängumehe tuleviku seisukohast parem.


authors:
Kristjan Jaak Kangur
Tartu Do

description: Tartus peetud Eesti meistrivõistlustel judo absoluutkaalus jäi alistamatuks Mattias Kuusik.

title: Judo absoluutkaalu Eesti meistriks tuli Mattias Kuusik


description: BC Kalev/Cramo korvpallimeeskond peab täna kodus kohtumise VTB Ühisliigas, kui külla sõidab Moskva CSKA. Kohtumine Saku Suurhallis algab kell 18.30, Postimees hoiab lugejaid mängu käiguga kursis tekstipõhise ülekande vahendusel.

title: Otse: Kalev/Cramo kaotas võimsale CSKA-le avapoolaja 13 punktiga


description: Jooksva aasta lõpetab Eesti epeenaiskond maailma edetabeli liidrina, edestades 14 punktiga Rumeeniat ja 20 silmaga Hiina naiskonda. Peasihiks on saavutada tippvorm suvisteks tiitlivõistlusteks ja selleks on peatreener Kaido Kaaberma sõnul vaja võimalikult palju kõvade konkurentidega vehelda.

title: Kaaberma: vehklemine on nagu maraton, kilomeetrid peab täis jooksma


description: Manchester Unitedi superstaar Zlatan Ibrahimovic andis klubi fännidele lubaduse: minuga võidab Manchester United Premier League’i. Pärast 11. mänguvooru ollakse liigatabelis aga alles kuuendad, jäädes Ragnar Klavani tööandjast Liverpoolist maha kaheksa punktiga.

title: Keeruline ülesanne: Ibrahimovic lubas ManU Inglismaa meistriks viia

maintext:
«Ma võidan selle tiitli. Kui ma võidan Premier League’i, võin päeva pealt jalgpalliga lõpparve teha. Meil on praegu olnud ebaõnne, aga me usume ning kui sa usud, siis sa ka suudad,» sõnas Ibrahimovic. Kuigi liigahooaeg on alles esimesed tuurid üles võtnud ning mängida jääb rohkem kui kaks kolmandikku hooajast, ei ole eksperdid Manchester Unitedi võimalustes kuigi kindlad.
Ibrahimovicil on Manchester Unitediga sõlmitud aastane leping, mida on võimalik veel aasta võrra pikendada. Seega on Rootsi jalgpalluril võimalik oma lubadus täita tõenäoliselt ka tuleval aastal. Muidugi juhul, kui ta ei tee seda tänavu. Ründajal on teatavasti kapis nii Hollandi, Itaalia, Hispaania ning Prantsusmaa meistritiitlid ning Inglismaa oma sobiks loetellu suurepäraselt. Ise ta ühtegi tiitlit teistest kõrgemale ei tõsta.
«Iga medal on omaette lugu. Raske öelda, milline on kõige tähtsam, sest sain tiitli igast riigist, kuhu ma mängima läksin,» sõnas Ibrahimovic.


authors:
Siim Kaasik
Kristel Vask

description: Norras toimuval sulgpalli Euroopa karikaetapil on Kristin Kuuba üksikmängus jõudnud veerandfinaali.

title: Kristin Kuuba jõudis Norras Euroopa karikaetapil veerandfinaali


description: Vormel-1 sarja juhi Bernie Ecclestone’i sõnul soovib Singapuri etapi korraldaja sellest loobuda. Nende praegune leping lõpeb pärast tuleva hooaja etappi.

title: Singapuri menukas vormel-1 etapp ähvardab ajalukku kaduda

maintext:
Ühtlasi avaldas Ecclestone väljaandele Auto Motor und Sport antud usutluses hirmu, et peagi võib sarjast lahkuda ka üks suurtest tootjatest, olgu selleks siis Mercedes või Ferrari. «Võib juhtuda, et nad lasevad jalga. Aga kui etapid selle tõttu põnevamaks lähevad, siis polegi see ehk nii hull variant,» sõnas Ecclestone. «Peame sellega niikuinii arvestama. Mercedes lahkub siis, kui see neile sobib – sama on varem teinud ju näiteks Honda, BMW ja Toyota. Nad lahkuvad vormel-1 sarjast kohe, kui on soovitu kätte saanud. Ei mingit tänu,» torises Ecclestone.
«Ja sama lugu on korraldajatega. Vaadake, mida kõike oleme Singapuri heaks teinud. Jah, etapi korraldamine läheb palju raha maksma, aga nad on meilt ka palju raha saanud. Singapur ei ole enam suvaline lennujaam, kus ühest kohast teise lennates vahemaanduda. Nüüd arvavad nad, et on oma eesmärgi saavutanud ja neil pole äkitselt enam vormel-1 etappi vaja,» lisas Ecclestone.
Küsimärgid ripuvad endiselt ka Saksamaa ja Brasiilia etapi kohal. «Anname endast parima, et Kanada kalendrisse jääks. Sama kehtib Brasiilia kohta, ehkki ülesanne on raske. Mis Hockenheimi puudutab, siis me ei saa Saksamaa etappi rahaliselt toetada, sest niisugusel juhul peaksime sama tegema kõigi teiste Euroopas toimuvate etappide puhul,» selgitas Ecclestone olukorda.
Singapuri rajal on vormel-1 autod kihutanud viimasel üheksal aastal. Ühtlasi tehti seal 2008. aastal sarja ajalugu, kui esmakordselt sõideti öösel tulede valgel.


description: Profirattur Tanel Kangert lõpetas karjääri edukaima hooaja, mida jäävad kaunistama Rio olümpiamängude üheksas koht, Abu Dhabi velotuuri võit ning kolm etapivõitu: üks neist mitmepäevasõidult Araabia Ühendemiraatides ja kaks Trentino velotuurilt.

title: Kangert: olümpial tõestasin, et olen võimeline klassikuid sõitma

maintext:
«Spordis loevad ikkagi võidud, ega me neid tiitlivõistluste kohti tegelikult nii väga ei loe,» tõdes Kangert intervjuus ETV spordiuudistele. «Olümpia on muidugi siinkohal erand, see on ikkagi nelja aasta tagant ja järjest enam on ka rattaspordis tähtsamaks saanud.»
Ta jätkas: «Tõestasin jällegi iseendale, et mul on võimed olemas klassikuid sõita. Vaja on kannatust, aastaid, kogemusi ja natuke head õnne. Tulevikus kindlasti üritan neid suuri klassikuid veel rohkem sihtida.»


description:
Jalgpalli Eesti meistriliiga lõppvaatuses kohtusid Lilleküla kunstmuruväljakul igipõlised vihavaenlased Levadia ja Flora. Levadia sai lõpuks kirja 2:1 võidu, mis andis neile hooaja kokkuvõttes teise koha. Infonet võitis samal ajal 2:1 Nõmme Kaljut ja tuli Eesti meistriks. Kalju saab kaela pronksmedalid, Flora jäi tänavu neljandaks.

Meistriliiga lõppseis:

1. Infonet 80

2. Levadia 78

3. Nõmme Kalju 75

4. Flora 73

5. Sillamäe 51

6. Paide 48

7. Tammeka 41

8. Narva Trans 41

9. Pärnu 17

10. Rakvere 3

title: Jalgpalli otsepilt: Levadia alistas Flora ja sai teise koha

maintext:
POSTIMEHE TELEMÄNG
Tallinna Levadia – Tallinna Flora
Laupäeval 5. novembril kell 13.05 Lilleküla kunstmurustaadionil
Kadrioru staadionil valitsevat lumiste olude tõttu peetakse mäng Lillekülas Sportland Arenal. Levadia ajab taga meistritiitlit ning see on nende jaoks võimalik ainult läbi lisamängu. Esialgu on selle jaoks kindlasti vaja alistada Flora ja ühtlasi loota, et Infonet ei võida enda kohtumist Kaljuga. Levadia võib lisamängus vastamisi minna nii Kalju või Infonetiga, sõltuvalt viimaste omavahelisest mängust.
Flora lootused meistritiitlile on küll kadunud, kuid endiselt on mängus veel hinnatud kohad eurosarjas ehk koht esikolmikus. Selle tagaks vaid võit Levadia üle. Floral on võimalik ka veel teisele kohale tõusta ning see juhtub, kui enda kohtumine võidetakse ning samal ajal alistab Infonet Kalju. Seega on paljud variandid esineliku järjestuses võimalikud ning nii Floral kui Levadial on rohevalgete derbis motivatsiooni pakkuda pealtvaatajatele äge lahing.
Levadia peatreener Igor Prins: «Viimases voorus on meie ainus eesmärk võit!»
Levadia kaitsja Igor Morozov: «Meeskond valmistub ja häälestub mänguks maksimaalselt ning annab endast võidu nimel parima.»
Flora peatreener Argo Arbeiter: «Usun, et oleme treeninud ja mänginud kogu teise poole hooajast väga hästi ja kogunud kõige rohkem punkte. Kuna olime algseisus -12 punkti, siis sellest lähtuvalt eksimise ruumi ei olnud kogu poolaasta vältel. Kõik eksimused tunduvad väga rängad ja pettumust valmistavad. Eriti ränka pettumust tundsime peale viimast mängu, kuna olime juba suutnud tulla tagasi tiitlivõitlusesse. Aga elus eralduvad tugevad isiksused nõrkadest just selle järgi, kui kiiresti nad tõusevad pärast langemist.»
Flora poolkaitsja German Šlein: «Tulemas on Premium liiga viimane mäng, mis on meie jaoks väga olulise tähtsusega. Anname endast kõik, et see hooaeg väärikalt lõpetada.»


description: 29-aastane Argentina jalgpallur Lionel Messi aitas pühapäeva hilisõhtul Barcelona 2:1 võiduni Sevilla vastu. Messi lõi selles mängus oma 500. värava Barcelona jalgpalliklubi eest.

title: Fantastiline Messi jõudis järjekordse võimsa tähiseni

maintext:
Barcelona jäi Vitolo värava järel 0:1 kaotusseisu, kuid just Messi ajalooline tabamus tõi 43. minutil tabloole 1:2 viigi. Barcelona võiduvärava eest hoolitses Luis Suarez. Võidu järel on Barcelonal koos 25 punkti, mis annab tabelis Madridi Reali (27 punkti) järel teise koha.
Barcelona ametlik Twitteri kanal teatas, et Messi on nüüd klubi eest löönud täpselt 500 väravat, neist 469 on argentiinlane löönud ametlikes mängudes, 31 mitteametlikes.


description: Eile saatis korvpalliliidu president Jüri Ratas klubidele kirja, milles loetles üles presidendiks olemise ajal tehtud suuremad tööd ning avaldas veendumust, et 18. detsembril saab alaliit endale uue ja võimeka juhi. Laupäeval Keskerakonna esimeheks saanud Ratas ise enam presidendiks ei kandideeri, samuti ei pidanud ta õigeks jääda korvpalli juhtimise juurde kasvõi juhatuse liikmena. «Leian, et eelmise presidendi juhatuses jätkamine oleks väga halb,» lausus ta.

title: Korvpallirahva ärev küsimus: kellest saab uus president?

maintext:
Mehed, kes viisid esimese tiitli Lasnamäele
Laupäeval läks esimest korda Eesti jalgpallimeistrivõistluste tiitel Lasnamäele – 2002. aastal loodud ja alles neljandat hooaega kõrgliigas mänginud FC Infonet alistas Hiiu staadionil 2:1 Nõmme Kalju ja suurejooneline võidupidu võis alata. Postimees tutvustab lugejatele mängijaid, kes viisid esimese meistritiitli Lasnamäele.


description: Hiinas Suzhous peetaval naiste epee MK-etapil kvalifitseerusid põhiturniirile ehk 64 parema hulka kõik viis võistlustules olnud Eesti naisvehklejat.

title: Hiina MK-etapil pääses põhiturniirile viis Eesti vehklejat

maintext:
Irina Embrich ja Katrina Lehis ei pidanud tänu kõrgele asetusele maailma edetabelis eelringides vehklema ja said põhitabelisse vastavalt 6. ja 15. asetuse. Homme kohtub Embrich Eesti aja järgi kell 05.55 hommikul hiinlanna Yaping Wangiga, Lehis kell 04.40 jaapanlanna Rie Ohasiga.
Nii Kristina Kuusk kui ka Nelli Paju said alagrupiturniiril mõlemad 5 võitu ja kaotuse ning tagasid sellega otse pääsu 64 hulka. Kuusk kohtub homme kell 05.05 hiinlanna Yingming Hou`ga, Paju kell 05. hiinlanna Peiying Zhongiga.
Julia Beljajeva kohtub 64 hulgas itaallanna Giulia Rizziga. Kohtumine algab Eesti aja järgi kell 04.15. Tänasel kvalifikatsiooniturniiril sai Beljajeva 3 võitu ja 3 kaotust ning alistas seejärel pääsuks põhiturniirile jaapanlanna Haruna Baba 15:11.


authors:
Kadi Parts
Foto
Riho Lüüs

description: Koduses korvpalli meistriliigas peeti täna üks kohtumine.

title: Rakvere Tarvas alistas koduses liigas Valga meeskonna


description: Arsenali jalgpalliklubi ja Hispaania koondise paremkaitsja Hector Bellerin on sunnitud pidama nelja nädala pikkuse mängupausi.

title: Arsenal kaotas äärekaitsja neljaks nädalaks


description: Astana jalgrattameeskond teatas, et nende liider Fabio Aru sõidab järgmisel aastal nii Itaalia kui ka Hispaania velotuuri, Prantsusmaa velotuuril kannavad liidrirolli aga Jakob Fuglsang ja Miguel Angel Lopez.

title: Astana avalikustas tulevase hooaja suurtuuride liidrid

maintext:
Meeskonna põhieesmärk on võita Giro d’Italia, mille võitu asub jahtima Aru. Eelmisel hooajal keskendus ta Tour de France’ile, kuid kukkus seal läbi, saades kirja 13. koha. Kaotust võitjale Chris Froome’ile kogunes pea 20 minutit. Giro ja Vuelta duubel on Aru jaoks varasemalt hästi toiminud, sest 2015. aastal sai ta Itaalias teise kohta ning oli võidukas Hispaanias.
Fuglsang lõpetas 2013. aastal Touri seitsmendana ning on varasemalt lootnud, et ehk saab just tema järgmise aasta Touril võidu peale sõita. Lopezi kaasliidriks määramine on pigem mehe enesekindluse ehitamise projekt. Praegu vigastatud 22-aastane kolumbialane on näidanud, et temas on talenti ning meeskond soovib talle võimaluse anda.


authors:
Kaarel Täll
Foto
Tairo Lutter

description: Oma kaheksandas Eesti jalgpallikoondise mängus debüütvärava löönud Tallinna Levadia äärepoolkaitsja Pavel Marini sõnul oli üldine vahekord Eesti ning Antigua ja Barbuda vahel küllaltki võrdne. Lõpuks tõigi Eesti Marini 27. minuti värav Eestile napi 1:0 võidu.

title: Pavel Marin: nagu oleks gladiaatorite ringis võidelnud


description: Imola ringraja omanikud otsustasid loobuda hagist valitsuse toetuse vastu, mis annaks Monza ringrajale raha vormel-1 sarja Itaalia etapi korraldamiseks. See käik muudab aina reaalsemaks võimaluse, et Itaalia etappi peetakse edaspidigi just Monzas, mis on saavutanud nii võistkondade kui ka vormelifännide jaoks ammu kultusliku staatuse, kirjutab Autosport.

title: Imola taandub, Itaalia etapp jääb siiski legendaarsele rajale

maintext:
Septembris teatasid Monza raja käigushoidjad, et leping, mis jätab vormel-1 etapi kuni 2019. aastani sinna, on koostatud, kuid sellel pole veel allkirju. Takistuseks oli Imola rajaomanike protest, sest nende meelest polnud Itaalia Autoklubi tegevus toetusrahade eraldamisel seaduslik.
Kohus oleks pidanud 26. oktoobril kõik osapooled ära kuulama, kuid istungit ei toimunud, sest vaie võeti tagasi. Nüüd saab Monza jätkata vormel-1 sarja juhi Bernie Ecclestone’iga läbirääkimisi ning leping võib allkirjad saada juba lähinädalate jooksul, usub Autosport. Uue hooaja kalender kinnitatakse detsembri alguses.


authors:
Kristjan Jaak Kangur
Meelis Tomson

description: Rumeenia koondise jalgpallur Daniel Prodan sai kolmapäeval vaid 44-aastasena infarkti ja suri. Keskkaitsjana tegutsenud Prodan esindas Rumeeniat 54 korda ja lõi koondise eest ühe värava, mängides ka 1994. aasta MMil ning kaks aastat hiljem peetud EM-finaalturniiril.

title: Rumeenia koondise tugitala suri vaid 44-aastasena infarkti

maintext:
«See on tohutu löök. Sain tema surmast teada paar tundi tagasi ega suuda seda kuiagi uskuda. Olen sõnatu,» lausus täna hommikul Rumeenia jalgpalliliidu endine president Mircea Sandu. Prodani lähedastele avaldas kaastunnet ka tema endine klubi Madridi Atletico, kelle eest kaitsja mängis aastatel 1997-98.
Seejärel müüs Atletico ta 2,2 miljoni naela eest Šotimaale Glasgow Rangersisse, kuid Prodani karjääri hakkasid segama vigastused. Lõpuks ei pidanudki ta Rangersi esindusmeeskonna särgis ainsatki mängu, naasis 2002. aastal Bukaresti Steaua ridadesse ja lõpetas 2003. aastal 31-aastasena karjääri. Viimase viie hooaja jooksul sai Prodan vigastuste tõttu osaleda nelja meeskonna eest kokku vaid 33 mängus.
Rivalries don't come into it when something so sad occurs. Such a young man at 44 #DanielProdan RIP #rangers #celtic pic.twitter.com/JwpzY1kgeQ


description: Trikisuusatajad Kelly ja Henry Sildaru avaldasid äsja värske videoblogi, kus proovivad kätt kardisõidus. Talendikad suusatajad kasutasid treeneri abi, et rada võimalikult kiirelt läbida. «Me sõidame Henryga umbes sama hästi. Mõnel ringil on tema kiirem, mõnel mina. See on lahe, kuna oleme rajal koos ja saame proovida üksteisest mööda sõita,» ütles Kelly.

title: Videoblogi: Sildarud proovivad kätt täiesti uuel alal


description: Nižni Novgorod sõlmis lepingu 208 cm pika Haitil sündinud ameeriklase Kervin Bristoliga.

title: Siim-Sander Vene sai endale uue meeskonnakaaslase

maintext:
Keskmängija positsioonil mängiv Bristol alustas hooaega Türgi klubis Mugla Ormansporis, kus sai keskmiselt mängu kohta kirja 2,5 punkti, 7,2 lauapalli ning 1,3 korvisöötu.
Ühisliiga vaatajatele on ta tuttav tunamullusest hooajast, mil mängis Krasnõe Krõljas ning kogus Ühisliigas keskmiselt 7,4 punkti ning 9,6 lauapalli. Nižni Novgorodi ja Kervin Bristol leping kehtib tänavuse hooaja lõpuni, kuid esimesel kuul on mees katseajal.


authors:
Kristjan Jaak Kangur
Ethnikos

description: Eesti korvpallikoondislane Rait-Riivo Laane tegi Kreeka esiliigas suurepärase mängu, aga tema koduklubi Pireuse Ethnikos kaotas võõrsil siiski lisaajal Machitese meeskonnale 87:88, vahendab ERR Sport.

title: Laane tegi Kreekas suurepärase mängu, kuid Ethnikos kaotas lisaajal